turnir u malom fudbalu – Zlatibor.News\nTag: turnir u malom fudbalu\nDogađaji Fudbal Košarka Sport Sport+\nNajbolji u Gostilju – Zlatibor, Trnava, Alin Potok\n03/08/2019 AdministratorComments Off on Najbolji u Gostilju – Zlatibor, Trnava, Alin Potok\nU petak, 2.avgusta po deseti put su održani sportski susreti mesnih zajednica opštine Čajetina. Manifestaciju je otvorio predsednik Skupštine opštine Čajetina Miloje Rajović, koji je u svom obraćanju istakao da lokalna samouprava podržava razvoj sporta i da se za ovu namenu odvajaju značajna sredstva iz budžeta. Ove godine se za učešće u malom fudbalu prijavile […]\n29/12/2017 ZlatiborNewsComments Off on Adađov pohod na titulu\nТri godine su bile potrebne da Adađo dođe do druge šampionske titule. Pre četiri godine Adađo je u finalu savladao ekipu Leptir taksija. Godinu dana kasnije je posle trideset dramatičnih minuta Leptir taksi se na penale revanširao za prošlogodišnji poraz. Prošle godine, Adađo je poklekao u polufinalu, ali je ipak osvojio treće mesto. Ove godine, […]\n15/12/2016 ZlatiborNewsComments Off on Novogodišnji turnir u malom fudbalu “Čajetina 2016”\nU Hali sportova u Čejetini se od 23. do 26.decembra 2016.godine održava po treći put novogodišnji turnir u malom fudbalu. Sve zainteresovane ekipe mogu da se prijave do srede 21.decembra. Žrebanje će se obaviti 22.decembra u Hali sportova u Čajetini. Sve informacije se mogu dobiti na telefone 062/289-733 i 062/289-760. Kotizacija ekipa za seniore je ostala […]\nTurnir “Čajetina 2015” – treći dan – uživo\n28/12/2015 ZlatiborNewsComments Off on Turnir “Čajetina 2015” – treći dan – uživo\nDanas se završava Novogodišnji turnir u malom fudbalu. Publika će moći danas da uživa u čak deset utakmica, a posebno će biti zanimljive dve revijalne utakmice, gde će veterani i podmladak zlatiborskog fudbala pokazati svoje znanje i umeće. 21:10 Ekipa Leptirića 500-500 je uspela da pobedi u meču za treće mesto. Dugo se držala ekipa […]\n27/12/2015 ZlatiborNewsComments Off on Turnir “Čajetina 2015” – prvi dan\nPrvog dana Novogodišnjeg turnira u malom fudbalu “Čajetina 2015”, publika je mogla da vidi odličan fudbal, sa dosta preokreta. U prvoj utakmici su snage odmerili ekipa prošlogodišnjih pobednika turnira Adađo i ekipa Čako. U izuzetno borbenoj utakmici Adađo je slavio rezultatom 6:3 Na teren su potom izašle ekipe Leptirići 500/500 i Leptir taksi u kojoj […]\n25/12/2015 ZlatiborNewsComments Off on Poznati učesnici Novogodišnjeg turnira Čajetina 2015\nJuče je obavljeno žrebanje za Novogodišnjeg turira Čajetina 2015. Na ovogodišnjem turniru će se nadmetati 16 ekipa, koje su podeljene u četiri grupe. Za nosioce grupa su određene najbolje ekipe prošlogodišnjeg turnira Adađo, Leptirići 500-500, Kafe Hvala i Tara Kremna. Potom su izvučeni ostali učesnici. U grupi A Adađo će odmeriti snage sa ekipama Golubac, Auto servis Dragi […]\nVeliko interesovanje za turnir u Čajetini\n17/12/2015 ZlatiborNewsComments Off on Veliko interesovanje za turnir u Čajetini\nNovogodišnji turnir u malom fudbalu “Čajetina 2015” je privukao veliku pažnju. Učešće na turniru je najavilo više od 20 ekipa, a do sada je već deset ekipa potvrdilo svoje učešće. Turnir i ove godine organizuju KSC Čajetina i ekipa malog fudbala Adagio. Ovim povodom smo razgovarali sa Nemanjom Kutlešićem, jednim od organizatora ove sportske priredbe. […]\n08/12/2015 ZlatiborNewsComments Off on Novogodišnji turniri u malom fudbalu “Čajetina 2015”\nU Krivoj Reci se 30.jula na Ognjenu Mariju, održava narodni vašar. Manifestacija će početi liturgijom u mesnoj crkvi, a zatim sledi narodni vašar. Posetioce vašara će ove godine zabavljati Jela i Šuka. Organizatori su pored kulturno umetničkog programa pripremili i noćni turnir u malom fudbalu. Sve detaljnije informacije o turniru zainteresovani mogu dobiti na telefon 069/275-05-48. Učešće […]


Porodična kompanija Tekijanka otvorila novu prodavnicu u Sipu | TV Istok\nPorodična kompanija Tekijanka i u 2019. godini širi mrežu svojih maloprodajnih objekata, nakon prodavnice u Kladušnici ovog vikenda je otvorena još jedna prodavnica, 27. u nizu Tekijankinih maloprodaja, u susednom naselju Sip. Trgovina smeštena na oko 50 kvadratnih metara prostora sa blizu 1500 artikala, zadovoljiće potrebe lokalnog stanovništa.\nTekijanka se u ovoj godini posvetila otvaranju manjih prodavnica u šest opština u kojima posluje, a grupi od oko 450 zaposlenih, otvaranjem prodavnice u Sipu pridružilo se još dvoje novozaposlenih.\nBriga o kupcima i humanost na delu, samo su neki od postulata na kojima Tekijanka zasniva svoje poslovanje. Ovu činjenicu potvrđuje i podatak da je povodom otvaranja nove prodavnice, pomenuta porodična kompanija obradovala poklonima Izbegičku porodicu Lakić.\nLakići su višečlana porodica sa sedmoro dece, pre više od dvadeset godina izbegli su iz Hrvatske i proveli skoro dve decenije u kampu u Karatašu, a pre četiri godine dobili su kuću u Sipu. Pored loše sreće koja ih je pratila poslednjih godina, deci je nedavno preminula majka. O njima se staraju otac i baka. Kako po nepisanom pravilu nesreća i siromaštvo prate ovakve porodice, njima svaka vrsta pomoći uvek dobro dođe.\nInicijativa da se pomogne ovoj porodici potekla je od treće generacije u porodici Bolbotinović. Kako kažu u familiji ima desetoro dece i uvek se raduju kada mogu da pomažu svojim vršnjacima.\nPrema rečima menadžmenta kompanije Tekijanka u narednom periodu očekuje se otvaranje jedne prodavnice u Zaječaru i jedne u Brestovcu kod Bora.\nPrevious : U Beogradu otvoren novi GAZ prodajno-servisni centar\nNext : Uskoro radovi na sanaciji Doma kulture u Borskom selu Slatina


iAnatomija: Pametni telefoni osvajaju Srbiju\nPametni telefoni osvajaju Srbiju\nZastupljenost “pametnih telefona” (smartphone) na srpskom tržištu kreće se oko 15 odsto, korisnici se najčešće opredeljuju za Samsung ili Nokia telefone, a dominantni operativni sistem je Android.\nIako su im cene često na nivou prosečne srpske plate, pa čak i veće, građani ne zaostaju za svetskim trendovima jer novi proizvodi na naše tržište dolaze otprilike u isto vreme kada i u ostalim zemljama, ocenili su Tanjugovi sagovornici.\nMenadžer sektora za mobilne uređaje i dodatnu opremu u kompaniji “VIP mobile” Aleksandar Vukosavić kazao je da oko četvrtine pretplatnika ovog operatora koristi smart telefone.\nKorisnici najčešće kupuju telefone srednjeg cenovnog ranga, mada se u poslednje vreme primećuje značajno veća prodaja najskupljih telefona, među kojima najzapaženije mesto zauzima najnoviji predstavnik Galaxy S serije, čuvena ''trojka''.\nCena je presudan faktor u odlučivanju, a ukoliko postoji više uređaja slične cene, korisnici uglavnom upoređuju veličinu ekrana i kvalitet kamere, kazao je Vukosavić i dodao da takođe u zavisnosti od tipa korisnika, dizajn i sam brend mogu da budu presudni za izbor uređaja. Prema njegovoj oceni, tržiste smart telefona u Srbiji ne zaostaje za drugim tržistima u Evropi.\nNa prste se mogu nabrojati modeli mobilnih telefoana, koji nisu stigli kod nas ubrzo nakon neke od svetskih premijera.\nMenadžer terminala u Telenoru Ivan Stojanović naveo je da u toj mreži oko petine korisnika ima smart telefon. Iako je vodeći operativni sistem Android, sledeća godina će, kako je naveo, biti posebno zanimljiva u smislu konkurencije jer se očekuje veća dominacija Windows operativnog sistema.\nGovoreći o proizvođačima, Stojanović je istakao da na tržištu Srbije najveći udeo imaju Nokia i Samsung, ali se korisnici opredeljuju i za HTC telefone.\nUglavnom se prilikom izbora oslanjaju na savete prijatelja, rođaka, onih koji su već imali iskustva sa telefonom za koji su zainteresovani, ali ih, pored cene za neki uređaj često opredeljuje i lojalnost prema određenom brendu, posebno ako su ranije bili zadovoljni njihovim uređajima, objasnio je Stojanović.\n''Može se reći da dve trećine ljudi u naše radnje ulazi sa već izgrađenim mišljenjem o tome šta želi da kupi, koju platformu ili brend'', naveo je on.\nSve veća dostupnost i upotreba smart mobilnih telefona donela je novi fenomen, a to je potreba da se u svakom trenutku bude on line. Povećanju upotrebe mobilnog interneta, kako objašnjava Stojanović, doprinela je činjenica da su sadržaji, koje su ranije bili dostupni na kućnim računarima, sada su prilagođeni ''malim ekranima'' tj. pametnim telefonima i mogu da se gledaju u hodu.\nApple – (Ne)moguća misija?\n“Slaba tačka” domaćeg tržišta je činjenica da ni jedan operator u ponudi nema iPhone telefone, iako je kompanija Apple nedavno predstavila već petu generaciju ovog uređaja. Kako navode predstavnici sva tri mobilna operatera, činjenica je da je Apple veoma striktan prilikom pregovora i uvođenja uređaja na nova tržišta.\n''Naša je prednost to što smo član Telekom Austrija grupe, jer je ona na većini tržišta na kojima posluje uvela iPhone, tako da intenzivno radimo na tom projektu'', dodao je Vukosavić.\nSa druge strane, Stojanović je kazao da je Telenor globalni partner Applea sa kojim sarađuje na mnogim tržištima, pa se nada da će tako biti i u Srbiji.\nOn je podsetio da je Telenor pre dve godine uveo uslugu Telenor klik koja je ljudima sa klasičnim telefonima dala mogućnost da koriste neke od funkcija naprednih telefona, bez dodatnih investicija u nove uređaje.\nŠef Službe za odnose s javnošću Telekoma Srbija Viktor Štrbac rekao je da se gotovo svaki drugi korisnik, koji telefon kupuje uz izabrani mt:s postpejd tarifni profil, odlučuje za smart telefon.\nU ponudi su, pored Androida, koji koristi više proizvođača, najzastupljeniji ''Simbijan“ operativni sistem kompanije Nokia, zatim Windows Mobile, kao i smart telefoni Blackberry koji imaju sopstveni operativni sistem, naveo je Štrbac.\nGovoreći o domaćem tržištu, Štrbac smatra da više od 15 odsto građana u Srbiji koristi modele smart telefona, što je ispod proseka u odnosu na razvijene evropske zemlje ili druga tržišta kao što su SAD, Japan ili Južna Koreja.\nU svetskim okvirima, prodaja smart telefona je još prošle godine nadmašila ukupnu prodaju računara (PC i laptop), a očekuje da će 2013. biti prodato dvostruko više mobilnih uređaja odnosno smart telefona i tablet računara', naveo je on dodavši da će sasvim sigurno takav trend sa nešto manjim zakašnjenjem doći u Srbiju.\nUpravo je pojava smart telefona i raznovrsnih aplikacija doprinela tome da mobilni telefoni postanu mini računari koji omogućavaju prijem i slanje elektronske pošte, čuvanje i razmenu fajlova, zatim pristup informativnim i zabavnim sadržajima putem interneta ili posebnih aplikacija, gledanje video klipova, igranje igrica.


Eric Nelson i Milorad Dodik, Sarajevo (4. februar 2021.)\nAmbasador Sjedinjenih Država u Bosni i Hercegovini (BiH) Eric Nelson razgovarao je 1. juna sa predsjedavajućim Predsjedništva BiH Miloradom Dodikom o novom visokom predstavniku Kristijanu Šmitu (Christian Schmidt).\nNelson je u razgovoru sa Dodikom obrazložio važnost podrške novom visokom predstavniku, prvenstveno zbog uloge koju Kancelarija visokog predstavnika u BiH (OHR) i dalje ima u implementaciji Dejtonskog mirovnog sporazuma.\nAmbasadori zemalja članica Upravnog odbora Vijeća za provedbu mira (PIC) službeno su 27. maja imenovali Kristijana Šmita za novog visokog predstavnika u BiH.\nPočeo dvodnevni sastanak Vijeća za provođenje mira o situaciji u BiH\nNakon imenovanja novog visokog predstavnika, a na zahtjev predsjednice Republike Srpske (RS) Željke Cvijanović, u Beogradu će se 2. juna održati sastanak predsjednika Srbije Aleksandra Vučića sa predstavnicima institucija i parlamentarnih stranaka RS-a na kojem će se razgovarati o imenovanju Kristijana Šmita za novog visokog predstavnika u BiH.\nSastanku će, kako je najavljeno, prisustvovati i predsjedavajući Predsjedništva BiH Milorad Dodik, koji je ranije već rekao da RS ne prihvata imenovanje njemačkog diplomate Kristijana Šmita za visokog predstavnika u BiH, niti bilo kakve njegove ingerencije.\n"Strane potpisnici Dejtonskog mirovnog sporazuma moraju da utvrde prijedlog, koji se potom potvrđuje relevantnom rezolucijom Savjeta bezbjednosti UN-a, a ne da nekakvi ambasadori i neka samozvana tijela pokušavaju da nam nameću visoke predstavnike kršeći međunarodno pravo", poručio je Dodik.\nKristijan Šmit će zvanično poziciju preuzeti 1. augusta, a na mjestu visokog predstavnika naslijediće Valentina Incka (Inzko), koji je na ovoj poziciji bio od 2009. godine, a koji je podnio ostavku u četvrtak, 27. maja.


Na kraju 2008. godine, Javno komunalno preduzeće ,,Vodovod i kanalizacija" još uvek ne zna da li će je završiti uspešno ili sa gubitkom, jer se pojavila kursna razlika u otplati kredita od 24 miliona dinara. Ono što je značajno jeste da je evropska banka za obnovu i razvoj uslov da se do kraja 2008. godine izjednače cene vode za građane i poslovne potrošače, što bi značilo da bi najkasnije 31. decembra voda za široku potrošnju morala da poskupi najmanje 2,5 puta, odložila na još četiri godine! Ovo su informacije koje na izmaku godine iznosi direktor preduzeća Imre Čeke, sa kojim razgovor počinjemo uobičajenim pitanjem kako ocenjuje 2008. i šta bi u njoj značajno istakao od planova koje je ,,Vodovod" ostvario?\nNa žalost, mi nismo budžetski korisnici i niko ne može da nam pomogne, to je jednostavno tako predviđeno, ali za nas je takva korekcija nedovoljna. Ako budemo morali da otplaćujemo kredit, nama ni dinara neće ostati za investicije, a šta to znači za sistem vodosnabdevanja, odvođenja i prečišćavanja otpadnih voda, ne moram posebno da naglašavam, jer u njega se se mora stalno ulagati da bi bio funkcionalan. Imali smo obavezu, koju smo preuzeli potpisivanjem kredita sa Evropskom bankom za obnovu i razvoj, da do kraja 2008. godine izjednačimo cene za vodu svim kategorijama potrošača, ali to realno nismo mogli da učinimo. Sredinom decembra imali smo razgovor sa predstavnicima Banke i prolongirali su nam taj rok do kraja 2012. godine, ali u toku januara već moramo da izradimo plan kako zamišljamo da sprovedemo takvu odluku u delo. To znači u ovom trenutku da bi usluge za široku potrošnju morale da se povećaju oko 2,5 puta da bi dostigle cene koje važe za industriju, a od kraja 2012. godine, kako sam rekao, u svakom slučaju tri vrste cena – za građane, institucije i industriju – moraće da postanu jedna! – kaže u razgovoru inženjer Imre Čeke, direktor Javnog komunalnog preduzeća ,,Vodovod i kanalizacija".


Potvrđeno - Rafa preuzeo Čelsi! - Sportske.net\nČelsi je na svojoj zvaničnoj internet stranici večeras potvrdio da je novi trener ovog premijerligaša nekadašnji trener Liverpula Rafa Benitez.\nKako se ističe u zvaničnom saopštenju londonskog kluba, Benitez je imenovan na ovo mesto do kraja sezone.\nTakođe, ističe se da čelnici kluba smatraju Beniteza stručnjakom sa velikim iskustvom u vrhunskom fudbalu, pa veruju da on odmah može da podigne kvalitet igara ekipe i ostvari željene ciljeve do kraja sezone.\nPedesetdvogodišnji Benitez će već u četvrtak početi da radi sa ekipom koja je uzdrmana sinoćnjim ubedljivim porazom u Ligi šampiona od Juventusa i nalazi se na pragu eliminacije iz elitnog evropskog takmičenja.\n''Plavci'' podsećaju da je Benitez dva puta bio proglašavan za trenera godine, da je trenerski stasao u Valensiji, gde je osvajao trofeje u Primeri, ali i u UEFA Kupu. Zatim je šest godina proveo u Liverpulu sa kojim je stigao na krov Evrope i osvojio jedan FA Kup.\nPodsetimo, Benitez je tokom popodneva i sam potvrdio da je spreman da preuzme klupu Čelsija.


Kolumne & novosti: Fon Kramon: Izbori u Srbiji nisu bili ni slobodni ni pošteni\n„Izbori u Srbiji nisu bili ni slobodni ni pošteni“, ukazala je poslanica Evropskog parlamenta Viola fon Kramon.\nPoslanica EP je istakla da je pre i tokom dana prijavljeno mnogo nepravilnosti, koje su, kako kaže, ometale izražavanje slobodne volje i sprečile ravnopravnu borbu.\n"Direktan pritisak na birače zaposlene u javnom sektoru, zloupotreba medija i državnih resursa. Fizički napad na Pavla Grbovića i kontrolore Ne davimo Beograd, kao i zatvaranje RIK u izbornoj noći, ukazuju na nemogućnost slobodnih i fer izbora", istakla je.\nFon Kramon je takođe ukazala na kršenje osnovnih prava u Preševskoj dolini i izrazila zabrinutost zbog žalbi pripadnika albanske manjine da su bili sprečeni da glasaju jer su izbrisani iz spiska na svojim biračkim mestima što je, kako je naglasila, neprihvatljivo.\n"Kao zemlja koja namerava da se pridruži EU, Srbija prvenstveno mora da poštuje osnovna prava. Vladajuća SNS i predsednik Aleksandar Vučić su dobili novi mandat i samim tim i dužnost da obnove demokratiju i vladavinu prava, kao i da ozbiljno shvata proces evropskih integracija", napisala je.\nTakođe je istakla da Srbija mora u potpunosti da se uskladi sa sankcijama EU protiv Rusije zbog rata u Ukrajini ili će, kako je rekla, snositi ozbiljne političke i ekonomske posledice.\n"Vreme je da Srbija napravi jasan proevropski izbor ako želi da nastavi svoj put ka EU", zaključila je Viola fon Kramon.


srijeda, 01 Juli 2020 17:01\nSelekcija Škole fudbala OFK Tuzla, nakon tri mjeseca pauze bez nastupa na turnirima, a što je uzrokovano pandemijom koronavirusa, u nedjelju 28. juna 2020. godine su učestvovale na turniru u Rapačama, koji je okupio brojne ekipe sa područja Tuzlanskog kantona u kategorijama igrača rođenih 2009/2010 i 2011/2012.\nOFK Tuzla je učestvovala sa tri ekipe, od koji su se dvije popele na pobjedničko postolje.\nEkipa u A 2011. godište odigrala je kroz kvalifikacije tri utakmice (Tinja 0:1, Špionica 4:0 i Omega 3:1), a ekipa B 2012 dvije utakmice (Solina 0:2, Trijumf 0:2), nakon kojih je okončala takmičenje.\nEkipa u A 2011. u polufinalu je poražena od Trijumfa sa 2:1, a u utakmici za 3. mjesto bila je bolja od Soline sa 3:1, što je bilo dovoljno za bronzane medalje. Za najboljeg igrača u generaciji 2011. proglašen je Amar Smajić iz OFK Tuzla.\nU kategoriji 2009. / 2010. dječaci sa paša Bunara su osvojili ubjedljivo 1 mjesto i zlatnu medalju. Krenuli su pobjedama: OFK Tuzla - FK Vrana 11:0 i OFK Tuzla - FK Jedinstvo 4:0. U razigravanju za ulazak u polufinale su igrali sa FK Omega i pobjedili 3:0. U polufinalu su se sastali sa Jedinstvom iz Vučkovaca i pobijedili 1:0, a u finalu bili bolji od Tinje i pobijedili sa 3:1 U ovoj kategoriji za najboljeg strijelca turnira je proglašen igrač OFK Tuzla Ajdin Bektić sa 17 postignutih golova.\n- Poslije tri mjeseca pauze od turnira, ovo je prvi turnir gdje su učestvovale naše ekipe i ponovo odigrale zapaženu ulogu gdje smo osvojili bronzanu i zlatnu medalju, te pobrali sve simpatije za kvalitet igre i ponašanje dječaka na terenu. Turnir je bio besprijekorno organizovan i želim da pohvalim domaćinu na konkretnosti i što su učinili sve da turnir prođe u najboljem redu. Ovo je još jedan u nizu uspjeha naše škole, pokazatelj kvalitetnog rada i dokaz da se u našoj školi rađaju novi talenti koji će u budućnosti izrasti u velike igrače – istakao je šef škole fudbala OFK Tuzla Denis Sadiković, koji je na turniru vodio dječake zajedno sa trenerom Samirom Jogunčićem.\nRedovni treninzi Škole fudbala OFK Tuzla se na stadionu Paša Bunar održavaju ponedjeljkom, srijedom i petkom, a škola je otvorena za dječake iz generacija 2004. - 2014. Sve informacije vezane za upis novih članova mogu se dobiti na kontakt telefon 061/184-260.


Gradski odbor Partije ujedinjenih penzionera Banjaluka saopštio je danas da je kao najmasovnija politička partija koja predstavlja penzionersku populaciju, zaprepaštena i sa nevjericom gleda na sporazume o podršci koje je kandidat za gradonačelnika Draško Stanivuković potpisao sa dvije, kako su istakli, fantomske organizacije – navodnim "Sindikatom penzionera" i "Savezom penzionera i potomaka".\nPartija ujedinjenih penzionera u saopštenju upozorava penzionere da ne nasjedaju na jeftine političke podvale, kojim, kako su naveli, kandidat Stanivuković nastoji stvoriti lažnu sliku da ga podržavaju "penzioneri", jer dvije navedene organizacije su, u stvarnosti, interesne grupice od nekoliko penzionera.\n- Ovim putem, kandidata Stanivukovića pozivamo da odgovori na veoma jednostavno pitanje, ako smije, a koje glasi - koliko članova imaju te dvije organizacije i koga one, kao takve, predstavljaju? Naši penzioneri bi trebali da znaju da se radi o najobičnijoj obmani, baš kao što je i obmana i jeftini populizam slika nasljednika sumnjivo stečenog tajkunskog carstva, koji se, za potrebe izbora, slika u gradskom autobusu da bi, čim se kamera skloni, prešao u džipa od 100.000 KM - ističe se u saopštenju.\nPartija ujedinjenih penzionera naglašava u saopštenju, da je iskren, Stanivuković bi davao realna obećanja, a ne nudio fantazije i obmane.\n"Јer, kao što stara izreka kaže, "Čovjek koji obećava sve, siguran je da neće ispuniti – ništa". Banjaluci trebaju ljudi koji daju ostvariva obećanja i prave realne planove, ljudi poput Igora Radojičića, kojeg PUP, kao najmasovnija penzionerska partija, snažno podržava", navode u saopštenju.\n- On je u protekle četiri godine pokazao izuzetnu brigu za penzionersku populaciju i izveo brojne infrastrukturne projekte, s ciljem poboljšanja kvaliteta života svih naših sugrađana, uključujući i penzionere - navodi se u saopštenju.\nKabinet kancelara Kurca: Nije predviđen sastanak sa Draškom Stanivukovićem


RTS :: Darko Mladić: Zdravstveno stanje mog oca se pogoršava\nHronika Darko Mladić: Zdravstveno stanje mog oca se pogoršava\nsubota, 13. jun 2020, 18:11 -> 18:27\nZdravstveno stanje generala Ratka Mladića se pogoršava, što izaziva veliku zabrinutost, a medicinski izveštaji i dalje se kriju, rekao je za RTRS njegov sin Darko Mladić.\nLekarski tim Ratka Mladića smatra da je uzrok pogoršanja stanja unutrašnje krvarenje, a njegova odbrana uputila je zahtev da Mladić hitno bude prebačen u bolnicu u Hagu, kako bi se preduzelo adekvatno lečenje.\nObavešten je i Međunarodni Crveni krst, a Darko Mladić odgovor očekuje tokom sledeće nedelje.\n"Sad je cijeli predmet i pred predsjednikom Mehanizma i pred Žalbenim većem i pred Međunarodnim Crvenim krstom koji je nadležan da kontroliše njihov rad po pitanju zdravlja optuženih. U suštini, od bilo kojih od tih tri instanci mi se nadamo da ćemo dobiti odgovor, a nadamo se od svih. Osim toga obavijestili smo i Vladu Srbije i Vladu Republike Srpske o stanju i oni su u toku i pokušavaju da nam pomognu u cijeloj toj stvari kako bi prosto što prije generala prebacili u bolnicu", rekao je Darko Mladić.\nNa sednici Saveta bezbednosti pre pet dana razmatran je redovni šestomesečni Izveštaj o radu Mehanizma za međunarodne krivične tribunale u Hagu, a pomoćnik ministra pravde Čedomir Backović je tom prilikom ukazao da se od porodice Ratka Mladića kriju službeni izveštaji o njegovom zdravstvenom stanju.\nPodsećajući da je Mladić bio podvrgnut operaciji u uslovima pandemije i pored preporuke holandskih vlasti da se ne vrše medicinski zahvati koji nisu hitni, Backović je naveo da se ne poštuje odluka Žalbenog veća da se informacije o zdravstvenom stanju Mladića dostavljaju njegovom medicinskom timu jednom nedeljno i da za takvo ponašanje nema nikakvih sankcija.\nKragujevčanin iz trezora banke u kojoj je radio uzimao novac, osumnjičen da je proneverio 300.000 evra


Matematičari iz Čajetine solidni na okružnom takmičenju – Vila As\nNa nedavno održanom okružnom takmičenju iz matematike je učestvovalo više desetina učenika a među njima je bilo i devet učenika iz osnovnih škola iz opštine Čajetina (osam učenika OŠ Dimitrije Tucović i jedna učenica OŠ Savo Jovanović Sirogojno).\nNa takmičenju koje je održano 19.marta su učestvovali učenici od 4 do 8.razreda, a domaćin je bila osnovna škola Slobodan Sekulić iz Užica.\nŠto se tiče rezultata, najbolji plasman na takmičenju od učenika iz Čajetine su imale učenice 8.razreda OŠ Dimitrije Tucović, Angelina Marjanović koja je bila četvrta i Marija Đukić koja je bila deseta. Solidne rezultate su imali i učenici 4.razreda OŠ Dimitrije Tucović sa Zlatibora, Đorđe Baćković, koji je zauzeo 14. mesto i Savo Božović koji je bio sedamnaesti. Kristina Škodrić, učenica 7.razreda je u svojoj kategoriji bila 18.\nOd učenika 6.razreda ovde je najbolji plasman ostvario Aleksandar Vučenović (OŠ Dimitrije Tucović) koji je bio dvadeseti, Milan Vojinović (OŠ Dimitrije Tucović) je bio dvadesetdrugi, Marija Bojović (OŠ Savo Jovanović Sirogojno) je osvojila 35 mesto, dok je Stefan Lekić (OŠ Dimitrije Tucović) bio tridesetšesti.


Datum objave: 11.04.2018 07:52 | Autor: Ministarstvo ekonomije\nUčešćem u projektu "Kupujmo domaće" proizvođači nemaju dodatnih troškova. Naprotiv, ostvariće brojne benefite kao što su: bolja promocija i prepoznatljivost, unaprijeđen plasman, sticanje lojalnosti kupaca u dugom roku. Sve troškove projekta snosi Vlada i Privredna komora u ukupnom iznosu od 115.000 eura, odnosno ministarstva ekonomije i poljoprivrede pod 50.000 i Privredna komora 15.000\teura, dok su trgovinski lanci ustupili svoj prostor u marketima, na čemu smo im veoma zahvalni, kazao je za Vijesti generalni direktor za investicije, razvoj malih i srednjh preduzeća i upravljanje EU fondovima u Ministarstvu ekonomije Radosav Babić, zadužen i za program "Kupujmo domaće".\nPrve efekte, koji se odnose j na kupovinu domaćih proj izvoda od strane građana, očekujemo već krajem ovog i mjeseca. Naša praksa i ubuj duće će biti da na mjesečj nom nivou imamo presjeke j stanja o prometu domaćih proizvoda, o čemu ćemo obavještavati i javnost, naveo je Babić.


Bivšoj švedskoj ministarki smeta karta Republike Srpske - Prnjavorski informativni portal\nDelegacija Evropskog savjeta za spoljne odnose, koju je predvodio potpredsjednik odbora ovog savjeta Karl Bilt, u posjeti je Bosni i Hercegovini, a Bilt se juče u Banjaluci susreo s predstavnicima Republike Srpske.\nUoči susreta, Bilt je na svom zvaničnom Twitter profilu objavio mapu Republike Srpske, što je izazvalo reakcije korisnika ove društvene mreže, među kojima se prva oglasila Aida Hadžialić, bivši ministar za srednjoškolsko i obrazovanje odraslih u Švedskoj. Ona je u odgovoru Biltu napisala:\n“Voljela bih da ste postavili fotografiju cijele zemlje i njeno cijelo ime, to je Bosna i Hercegovina”. Bilt je odgovorio da je fotografija zanimljiva sama po sebi, nakon čega se Hadžialićeva ponovo nadovezala.\n”Brine me da stvara iluziju o statusu Republike Srpske koja nakon svega, proizilazi iz zločina”, napisala je Hadžialić, inače rođena u Foči. Podsjetimo, Hadžialićeva je podnijela ostavku na mjesto minitra za srednjoškolsko i obrazovanje odraslih, nakon što se našla u centru skandala.\nNaime, ona je zaustavljena u Kopenhagenu dok je vozila pod dejstvom alkohola. Inače je bila najmlađi ministar u Švedskoj ikada.


Poziv za upis na studijske programe: Inženjerstvo zaštite životne sredine, Inženjerstvo zaštite na radu i Čiste energetske tehnologije\nRepublika Srbija spada u red zemalja koje do sada nisu posvećivale dovoljno pažnje zaštiti životne sredine i očuvanju prirodnih resursa. Uočeni su brojni problemi u gotovo svim delovima životne sredine, te se očekuje da će životna sredina biti jedna od najizazovnijih oblasti za dostizanje standarda EU. Procenjuje se da će u narednih 20 godina biti potrebno nadoknaditi višedecenijski zaostatak za razvijenim zemljama i investirati preko 10 milijardi evra u unapređenje stanja i izgradnju sistema zaštite životne sredine. Za rešavanje pomenutih problema nisu dovoljni samo novac i zakoni, već su neophodni ljudi, inženjeri zaštite životne sredine, stručnjaci sposobni da kreiraju održiva rešenja, željni i voljni da se stvari promene na bolje, da obezbede sebi i budućim generacijama kvalitetnije i zdravije mesto za život.\nZaštita na radu je mnogo više od zakona. Renomirane kompanije koje diktiraju trendove u poslovanju ne čekaju da ih restriktivne zakonske obaveze nateraju da primenjuju mere zaštite na radu. Njihov stav je da je bezbednost i zdravlje zaposlenih na prvom mestu, jer je to najbolje ne samo za radnika već i za kompaniju. Ovakvih preduzeća već sada ima mnogo na tržištu, uz tendenciju da ih bude još više, što nesumnjivo ukazuje na činjenicu da će se još više povećati potrebe za mladim kvalifikovanim kadrovima iz oblasti zaštite na radu. Intenzivan tehnološki razvoj, brze promene u načinu rada i novi standardi zahtevaju da osobe koja se bave zaštitom na radu imaju savremeno i multidisciplinarno obrazovanje. Inženjerski aspekti zaštite na radu, koji se izučavaju na Fakultetu tehničkih nauka, predstavljaju veoma značajnu dodatnu vrednost koju poslodavci prepoznaju i cene jer znaju da za radnike dobijaju kvalitetno obrazovane pojedince koji mogu da rešavaju aktuelne probleme.\nU vremenu traganja za putevima dostizanja održivog društvenog razvoja kao i povećanja energetske efikasnosti u svim sektorima izražena je težnja i potreba integrisanja raznih specijalnih znanja. Studijski program Čiste energetske tehnologije nudi upravo takvu integraciju i obrazovanog inženjera kakvog novo tržište sve više zahteva.\nDragi maturanti, budući studenti pozivamo Vas da upišete studije Inženjerstva zaštite životne sredine, Inženjerstva zaštite na radu i Čistih energetskih tehnologija i da zajedno rešavamo probleme za dobrobit svih nas.\nSve informacije o studijskim programima možete naći u Informatoru za maturante.


Krug 99: Građanski protesti 1. marta u BiH, 6. marta u dijaspori – Krug99\nKrug 99: Građanski protesti 1. marta u BiH, 6. marta u dijaspori\n– Temi redovne sesije Kruga 99 bila je “Građanski otpor protiv urušavanja države i mira u BiH”\nSARAJEVO (AA) – Na tridesetu godišnjicu nezavisnosti Bosne i Hercegovine 1. marta održat će se mirni protesti u Sarajevu, Tuzli i velikom broju gradova u svijetu, javlja Anadolu Agency (AA).\nNa redovnoj sesiji Kruga 99 o temi “Građanski otpor protiv urušavanja države i mira u BiH”, govoreno je i o predstojećim građanskim manifestacijama povodom 1. marta, ali i o već stečenim iskustvima te novim formama akcione saradnje i povezivanja.\nPoručeno je da je govoriti jedinstvenim glasom u zemlji i dijaspori, u prilog očuvanja mira i demokratskom preobražaju BiH po uzoru na zemlje modernog demokratskog svijeta, ključna tačka i oslonac našem pouzdanju.\n“Čestitka povodom 1. marta – Dana nezavisnosti BiH. Poziv na proteste ‘Probudi se Bosno!’ 1. marta u Sarajevu, a 6. marta u zemljama u kojima sada žive građani BiH”, rekao je u uvodnoj riječi predsjednik Kruga 99 Adil Kulenović.\nKako je kazao, u ovom vremenu teških političkih i sigurnosnih izazova za Bosnu i Hercegovinu govore o temi “Građanski otpor protiv urušavanja države i mira u BiH”.\nKulenović je kazao da uvodničari imaju moralni autoritet da govore o naslovljenoj temi, naprosto iz razloga njihovih upornih ličnih zalaganja i predanog građanskog angažmana u zemlji i državama u kojima sada žive\nKako je kazao, u našim historijskim okolnostima moramo se suočiti sa pitanjem zašto još uvijek građanski buntovi, protesti i aktivizam jesu masovni i uporni samo u slučajevima pojedinačnih nepravdi, onih koje su nanesene pojedincima.\n“Agresija na Ukrajinu iznjedrila je spontanu solidarnost i javne proteste građana Sarajeva, ali i građana BiH u svijetu. Ideološka i politička matrica pokazana u govoru predsjednika Putina u slučaju agresije na Ukrajinu, izazvala je dodatnu zabrinutost za mir i stabilnost BiH”, istakao je Kulenović.\nNaglasio je da je jasno da su sadašnje okolnosti najveći izazov za svakog državotvornog čovjeka BiH.\nEmir Ramić, direktor Instituta za istraživanje genocida, organizator protesta u Kanadi, istakao je potrebu uspostavljanja strategije bh. diplomacije i lobiranja, što bi uključivalo i bolju koordinaciju svih bh. organizacija, zajednica, instituta i akademija u dijaspori.\nRamić vidi vrlo snažan potencijal u bh. dijaspori koji bi mogao mobilizirati međunarodnu zajednicu i građane Bosne i Hercegovine da odlučnije krenu u borbu za spas države.\n“Mi već imamo odlično pojedinačno djelovanje mnogih uspješnih muškaraca i žena u dijaspori, ali to sada, kada se treba braniti država, nije dovoljno. Treba nam zajednički rad i usmjeravanja veoma značajnih resursa koje dijaspora ima i koji nisu samo materijalne prirode, već sve više i naučne, kulturne, političke i svake druge prirode”, istakao je Ramić.\nMeho Kapo je decenijama aktivista u bh. organizacijama u Kraljevini Švedskoj. Kapo podvlači prvenstveno važnost povezivanja i samoorganiziranja na lokalnom nivou u zemljama boravka pa onda i globalnog uvezivanja bh. građana zajedno s aktivistima u domovini.\n“Smatram važnim da se građanski aktivizam što više vidi i čuje u medijima. Mediji imaju tu ulogu, ali i odgovornost da promovišu glas slobodnih građana kako bi se što jasnije mogla vidjeti istina”, tvrdi Kapo.\nSanjin Sinanović također smatra da mediji imaju skoro odlučujuću ulogu za animiranje građana u aktivističko djelovanje.\n“Mediji posebno trebaju da informišu javnost o hrabrim pojedincima koji su spremni da žrtvuju gotovo sve što imaju da bi mi i naša djeca imali bolje i pravednije društvo”, ističe Sinanović i napominje da je građanski aktivizam proaktivan odnos prema životu.\nSinanović tvrdi da bez proaktivnog djelovanja na polju građanskog aktivizma Bosna i Hercegovina ostaje sačinjena od duboko korumpiranih institucija pod kontrolom privilegovanih.\nDino Salihagić govorio je o tome koje snage mogu preokrenuti aktuelno stanje u Bosni i Hercegovini.\n“Potrebna nam je šira koalicija najprije domaćih snaga, od političkih partija, civilnog sektora i građanskih aktivista koji će otvoriti jedan širi forum o važnosti opstanka zemlje i sagledavanja svih manjkavosti ovog sistema u protekljih 26 godina”, ističe Salihagić.\nTakođer navodi da je napad na Ukrajinu konačno materijalizirao ruski negativan utjecaj te da izolacija Putinove Rusije otupljuje oštrice domaćih separatista i evropskih desničara, što je sada povoljno za Bosnu i Hercegovinu.\nSuad Đozić govorio je o građanskom aktivizmu kao nužnom alatu za rješavanje teških problema u društvu.\n“U Bosni i Hercegovini je ta pojava do sada bila u sferi nečeg egzotičnog. Međutim, građani su konačno shvatili da se izborima ne postižu nužne i potrebne promjene. Morali su se uključiti u kreiranje boljeg okruženja za sebe, svoje porodice i društvo u cjelini”, istakao je Đozić i podsjeća da, između ostalih, veliku borbu u Bosni i Hercegovini vode različiti građanski aktivisti koji se bore za očuvanje rijeka.\nBOSNA I HERCEGOVINA Sun, 27.02.2022. 11:30\nKrug 99 – Građanski aktivizam kao nužan alat za rješavanje teških problema u društvu\nSARAJEVO, 27. februara (FENA) – Građanski otpor protiv urušavanja države i mira u BiH bila je tema današnje redovne sesije Kruga 99.\nUvodničar Emir Ramić iz Instituta za istraživanje genocida Kanada vidi vrlo snažan potencijal u bh. dijaspori koji bi mogao mobilizirati međunarodnu zajednicu i građane Bosne i Hercegovine da odlučnije krenu u borbu za spas države.\nRamić je usvom obraćanju istakao potrebu uspostavljanja strategije bh. diplomacije i lobiranja, što bi uključivalo i bolju koordinaciju svih bh. organizacija, zajednica, instituta i akademija u dijaspori.\n– Mi već imamo odlično pojedinačno djelovanje mnogih uspješnih ljudi i žena u dijaspori, ali to sada, kada se treba braniti država, nije dovoljno. Treba nam zajednički rad i usmjeravanja veoma značajnih resursa koje dijaspora ima i koji nisu samo materijalne prirode, već sve više i naučne, kulturne, političke i svake druge prirode – istakao je Ramić.\nČlan grupe Restart Suad Đozić govorio je o građanskom aktivizmu kao nužnom alatu za rješavanje teških problema u društvu.\n– U Bosni i Hercegovini je ta pojava do sada bila u sferi nečeg egzotičnog. Međutim, građani su konačno shvatili da se izborima ne postižu nužne i potrebne promjene – istakao je Đozić.\nMeho Kapo je decenijama aktivista u bh. organizacijama u Kraljevini Švedskoj i podvlači prvenstveno važnost povezivanja i samoorganiziranja na lokalnom nivou u zemljama boravka, pa onda i globalnog uvezivanja bh. građana zajedno sa aktivistima u domovini.\n– Smatram važnim da se građanski aktivizam što više vidi i čuje u medijima. Mediji imaju tu ulogu, ali i odgovornost da promovišu glas slobodnih građana kako bi se što jasnije mogla vidjeti istina – tvrdi Kapo.\nPotrebna nam je šira koalicija najprije domaćih snaga, od političkih partija, civilnog sektora i građanskih aktivista koji će otvoriti jedan širi forum o važnosti opstanka zemlje i sagledavanja svih manjkavosti ovog sistema u proteklih 26 godina – kazao je Dino Salihagić, organizator protesta u Briselu.\nTakođer navodi da je napad na Ukrajinu konačno materijalizirao ruski negativan utjecaj, te da izolacija Putinove Rusije otupljuje oštrice domaćih separatista i evropskih desničara, što je sada povoljno za Bosnu i Hercegovinu.\nPrevious Krug 99 – Više od 150 godina uzurpacija zemljišnih posjeda, BiH mora donijeti zakon na nivou države\nNext Sa “Kruga 99” poručeno: Ono što nam treba jeste otvorena Evropska unija i NATO savez


Euforija u HDZ, razočarenje u Milanovićevoj SDP - 12.09.2016, Sputnik Srbija\nEuforija u HDZ, razočarenje u Milanovićevoj SDP\nPrema preliminarnim rezultatima HDZ ima 61 mandat, a Narodna koalicija oko SDP 54. Most je treći sa 12, a Živi zid sa osam od 151 poslaničkog mesta u Saboru. 12.09.2016, Sputnik Srbija\nvesti, svet, srpsko-hrvatski odnosi na ispitu, hrvatska, region, izbori\n08:20 12.09.2016 (Osveženo: 15:27 29.10.2021)\n© AFP 2022 / FREDERICK FLORINHrvatska zastava ispred Evropskog parlamenta u Strazburu,Francuska\nPrema preliminarnim rezultatima HDZ ima 61 mandat, a Narodna koalicija oko SDP 54. Most je treći sa 12, a Živi zid sa osam od 151 poslaničkog mesta u Saboru.\nPrvi rezultati: HDZ pobednik izbora u Hrvatskoj, debakl Milanovića\n12 Septembar 2016, 02:37\nIDS je uzeo tri, Koalicija za premijera Milana Bandića dva mandata. Po jedan mandat osvajaju HDSSB i Nezavisna lista Željka Glasnovića. Podaci se temelje na 98 odsto obrađenih biračkih mesta.\nOsim toga, poslanici srpske nacionalne manjine u Saboru Hrvatske ponovo će biti predstavnici Samostalne demokratske srpske stranke (SDSS), pokazuju najnoviji rezultati Državne izborne komisije (DIP).\nTo će biti potpredsednik SDSS Milorad Pupovac, kao i Mile Horvat i Boris Milošević.\nPripadnici nacionalnih manjina biraju ukupno osam poslanika, od kojih tri mesta pripadaju srpskoj nacionalnoj manjini. Manjine mogu da glasaju ili u 12. izbornoj jedinici ili po mestu prebivališta u nekoj od deset preostalih jedinica za opšte liste.\nIzbori u Hrvatskoj nisu doneli ništa novo na hrvatskoj političkoj sceni u odnosu snaga, budući da je HDZ sa partnerima realni pobednik, a kako je najavio lider te stranke Andrej Plenković, već danas će biti formirana platforma postizbornih pregovora za formiranje nove vlade.\nNovina ovih izbora je ta što u Saboru najverovatnije neće biti nijednog zastupnika iz konzervativnih pravaških stranaka.\nPrema najavama iz HDZ tokom prošle noći, ključ buduće vlade biće ta stranka sa Mostom nezavisnih lista, s tim da se Božo Petrov nije izjasnio ni za HDZ ni za SDP.\nMoralni pobednik ovih izbora je Živi zid, sa osam dobijenih mandata. Čelnici te koalicije, međutim, poručili su da oni neće biti deo vlade, bez obzira na to koja će je stranka formirati.\nIako se očekuje da će formiranje nove hrvatske vlade trajati nešto kraće nego što je to bio slučaj sa odlazećom vladom, analitičari su, ipak, skeptični.\nProfesor Žarko Puhovski je za televiziju N1 rekao da će bez dileme vlast formirati HDZ sa Mostom, a da će premijer biti Plenković.\n„Petrov će to progutati, ta vlada će biti formirana, ali je pitanje koliko će to trajati“, rekao je Puhovski i dodao: „Nisam optimista“.


Jovanović: Dačić drži društvo u sukobu sa svetom\nLider Liberalno demokratske partije (LDP) Čedomir Jovanović ocenio je u ponedeljak da ministar spoljnih poslova Ivica Dačić, izjavom da je Haški tribunal priznao da nema krivice bivšeg predsednika Srbije i SR Jugoslavije Slobodana Miloševića za ratne zločine, pokušava da rehabilituje sebe za politiku devedesetih godina.\n"Portparol Slobodana Miloševića, Ivica Dačić, i većina ljudi oko njega danas, ni pred samima sobom, ne smeju da izgovore ni deo onoga što su pričali dok su služili Miloševiću, ali ipak uvek nalaze načine da, pravdajući svoju politiku, drže društvo u stanju konstantnih tenzija i sukoba sa svetom", saopštio je Jovanović.\nPovodom izjave Dačića da je njegova reakcija na presudu Haškog tribunala bivšem predsedniku RS Radovanu Karadžiću, u kojoj se, prema pisanju medija, Milošević oslobadja odgovornosti, pokazatelj da mu Srbija nije važna, Jovanović je ocenio da nijedna "izmišljena nepostojeća odluka ne može Miloševića da oslobodi krivice za desetine hiljada ljudi koji su stradali od njegove politike".\n"Miloševićeva politika otela je decenije naših života. Vreme koje danas troši svako ko brani Miloševića oteto je od generacija kojima ćemo ostaviti zemlju", dodao je Jovanović.\nPrema njegovim rečima, u Srbiji počinje mandat treće vlade koju čini većina nesposobna da odluči da li zaista želi da se promeni i da vodi novu, drugačiju, evropsku politiku za koju je dobila mandat na izborima ili želi da nastavi da doteruje svoje biografije i brani svoju ulogu u sprovodjenju politike propasti, rata i zločina.


Lotto ženski donji deo trenerke STRATO OH PANT W LTA203F104-01 cena, cene Srbija, prodaja Beograd Novi Sad Niš\nLotto ženski donji deo trenerke STRATO OH PANT W LTA203F104-01 cene\nTrenutno nemamo slike za Lotto ženski donji deo trenerke STRATO OH PANT W LTA203F104-01\nEPonuda nije internet prodavnica već Vam omogućava da brzo i lako nađete Lotto ženski donji deo trenerke STRATO OH PANT W LTA203F104-01 po najjeftinijoj ceni. Naš cilj je da kupci budu što bolje informisani o ponudi Lotto ženski donji deo trenerke STRATO OH PANT W LTA203F104-01 na tržištu Srbije. Vrlo lako nalazite željeni proizvod za kategoriju Ženske trenerke cene, ne morate da lutate od sajta do sajta za Lotto Ženske trenerke, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Lotto ženski donji deo trenerke STRATO OH PANT W LTA203F104-01 sa PRODAVCEM. EPonuda ne može da garantuje potpunu tačnost specifikacije i slika za Lotto ženski donji deo trenerke STRATO OH PANT W LTA203F104-01. Pre kupovine, podatke za Lotto ženski donji deo trenerke STRATO OH PANT W LTA203F104-01 proverite na sajtu PROIZVOĐAČA.


BEOGRAD, Međunarodni monetarni fond /MMF/ danas je pozitivno ocijenio rezultate Srbije u sprovođenju dogovorenog ekonomskog programa i izrazio očekivanje da će privredni rast Srbije u ovoj godini biti 4,2 odsto, a naredne 3,5 odsto, saopšteno je danas iz Narodne banke Srbije /NBS/.\n“Odbor izvršnih direktora MMF doneo je 21. decembra odluku o uspešnom završetku prvog razmatranja rezultata ekonomskog programa Srbije, koji je podržan Instrumentom za koordinaciju politike”, dodaje se u saopštenju.\nOdluka je donesena bez održavanja formalnog sastanka Odbora, što je mogućnost koja se koristi kada se oceni da formalna diskusija nije neophodna.\n“Nastavlja se snažna privredna aktivnost, koja je podržana oporavkom privatne potrošnje, visokim prilivima stranih direktnih investicija i izvozom. Međunarodni monetarni fond očekuje rast naše privrede od 4,2 odsto u 2018. godini i 3,5 odsto u 2019. godini”, dodaje se u saopštenju.\nOdbor MMF-a je konstatovao da inflacija nastavlja da se kreće u granicama cilja NBS-a, dok kreditna aktivnost raste, kao i zarade u privatnom sektoru, kao i da je dinar ostao relativno stabilan u odnosu na evro.\nMMF je pozdravio i napore na planu veće upotrebe dinara u dijelu depozitne i kreditne aktivnosti banaka, ukazavši i da su fiskalni rezultati dobri, uz oštar pad učešća javnog duga u bruto društvenom proizvodu.\nOdbor MMF je konstatovao i da će Srbija i u 2019. godini ostati posvećena daljem sprovođenju strukturnih reformi, dodaje se u saopštenju.\nInstrument za koordinaciju politike je na raspolaganju svim zemljama kojima ne treba finansijska podrška MMF-a, već žele da potvrde posvećenost reformama.\nNovi program saradnje sa Srbijom odobren je u julu 2018. godine, a cilj mu je održavanje makroekonomske i finansijske stabilnosti i nastavak strukturnih i institucionalnih reformi za podsticanje bržeg privrednog rasta i stvaranje novih radnih mjesta. Srna\nTagovi: ekonomske reformeizbormmfsrbija


A. J. 22. februara 2021. 15:53\nItalijanski ambasador u Kongu Luka Atanasio, njegov telohranitelj i vozač ubijeni su danas tokom napada na konvoj Ujedinjenih nacija, dok je više osoba povređeno, saopštio je danas Svetski program za hranu Ujedinjenih nacija (WFP).\nWFP nije naveo druge detalje o povređenima, preneo je Rojters.\nDelegacija je putovala iz Gome u školu programa hranjenja u Rutšuru, kada se dogodio napad, dodao je WFP.\nItalijanski ambasador stradao u napadu na konvoj UN\nNapad se dogodio u oblasti u kojoj se nalazi više pobunjeničkih grupa, saopštili su Ministarstvo spoljnih poslova i lokalno stanovništvo.\nNapad na konvoj Svetskog programa za hranu u kome je ubijen Atanasio dogodio se u blizini Gome, regionalne prestonice istočnog dela Konga, naveli su civili, preneo je AP.\nRojters je javio da je italijansko ministarstvo spoljnih poslova potvrdilo da je ambasador Atanasio preminuo u bolnici, nakon što je ranjen u napadu i izražava duboko žaljenje zbog njegove smrti.\nVisoki predstavnik Evropske unije za spoljnu politiku i bezbednost Žozep Borelj obavestio je ministre spoljnih poslova Evropske unije o incidentu na sastanku kojim je predsedavao u Briselu i izrazio saučešće Italiji i Ujedinjenim nacijama.\n„Vesti (su) izuzetno zabrinjavajuće i mi pomno pratimo situaciju sa delegacijom EU“ u Kongu, rekla je portparolka Evropske komisije Nabila Masrali.


Ženska odbojkaška reprezentacija Srbije poražena je od Italije sa 3:1 u setovima (25:27, 25:17, 27:25, 25:23) u meču šestog kola Lige nacija.\nDrugi vikend Lige nacije se održava u italijanskom gradu Koneljanu, a naše odbojkašice, uprkos jakom otporu, nisu uspele da uzmu bar još jedan set domaćinu što bi automatski značio i bod na kontu "orlica".\nEkipa Zorana Terzića došla je u Koneljano u kombinovanom sastavu, nije bilo Brankice Mihajlović, Stefane Veljković i Tijane Bošković, dok su Italijanke igrale u skoro najboljem sastavu. I to se videlo na terenu.\nKod pobedničke selekcije najefikasnija je bila Paola Egonu koja je na ovom duelu osvojila 32 poena, pa je sigurno bila veoma motivisana zbog poraza Italijanki od Srbije u finalu Svetskog prvenstva.\nKod naše selekcije istakle su se Katarina Lazović sa 16 poena i Ana Bjelica sa dva manje.\nSrbija je osma na tabeli Lige nacija sa po tri pobede i poraza, dok je Italija treća sa pet trijumfa iz šest utakmica.


Izetbegović odbio saradnju sa SAD? - 22.10.2018, Sputnik Srbija\nIzetbegović odbio saradnju sa SAD?\nPredsedavajući Predsedništva BiH Bakir Izetbegović sprečio je potpisivanje memoranduma o razumevanju između BiH i SAD o razmeni podataka u vezi s bezbednosnim... 22.10.2018, Sputnik Srbija\n11:38 22.10.2018 (Osveženo: 03:50 26.08.2021)\n© AP Photo / Darko VojinovicBakir Izetbegović\nPredsedavajući Predsedništva BiH Bakir Izetbegović sprečio je potpisivanje memoranduma o razumevanju između BiH i SAD o razmeni podataka u vezi s bezbednosnim proverama i terorizmu, navodi sarajevski „Dnevni avaz“ u današnjem štampanom izdanju, prenosi RTRS.\nKako se navodi, Izetbegović je na uobičajenom konsultativnom sastanku koji prethodi svakoj sednici Predsedništva BiH, odbio da da saglasnost da se taj memorandum uvrsti kao tačka dnevnog reda jedne od nedavnih sednica.\nSvoj stav Izetbegović je navodno pravdao time da se zalaže za potpisivanje sporazuma o ovom pitanju, a ne samo memoranduma, ali, kako se navodi, pravi razlozi zbog kojih se usprotivio donošenju ovog značajnog dokumenta za BiH i dalje su nepoznati.\nMinistarstvo bezbednosti BiH, koje je memorandum uputilo u proceduru, nije zvanično obavešteno o razlozima zbog kojih nije došlo ni do razmatranja memoranduma u Predsedništvu BiH.\nIzvor „Avaza“ navodi da je potpisivanjem memoranduma trebalo dodatno da bude unapređena borba protiv terorizma u BiH, a odbijanjem potpisivanja memoranduma sprečena su i znatna ulaganja u određene projekte i obuke i opremanja domaćih policijskih agencija.


Članovi Predsjedništva BiH idu u Brisel na poziv Federice Mogherini - informativa.ba\nVijesti BiH Članovi Predsjedništva BiH idu u Brisel na poziv Federice Mogherini\nPredsjedavajući Predsjedništva BiH Željko Komšić i članovi Šefik Džaferović i Milorad Dodik večeras putuju u Brisel gdje će se sutra sastati sa visokom predstavnicom EU Federicom Mogherini.\nRazlog njihovog odlaska je, kako saznajemo, završetak mandata Federice Mogherini na poziciji visoke predstavnica za vanjske poslove i sigurnosnu politiku sa kojom su bh. zvaničnici usko sarađivali proteklih godina na provođenju reformi u okviru puta BiH ka članstvu u Evropskoj uniji.\nTročlano Predsjedništvo naše zemlje u januaru se u Briselu sastalo sa Mogherini, a svi učesnici susreta izrazili su zadovoljstvo konstruktivnim razgovorom.\nŠefik Džaferović nakon sastanka je izjavio da je jasna poruka Evropske komisije da je Zapadni Balkan u vrhu prioriteta EU. Isto je potvrdio i Milorad Dodik kazavši da je sastanak bio uspješan bez obzira na situaciju u BiH za koju Brisel ima razumijevanje.


Vuković: U našem gradu raste broj djece\tIstaknuto\nPetak, 29 Juni 2018 10:00\nGradonačelnik grada Istočno Sarajevo Nenad Vuković rekao je tokom održavanja 19. Konferencije beba na Palama da je to jedna od njemu najdražih konferencija koja se održava na području Istočnog Sarajeva.\nVuković je istakao da je lijepo vidjeti na jednom mjestu broj mladih roditelja sa bebama, te dodao da ono što roditelje najviše raduje i zbog čega žive jesu djeca.\n"Zadovoljan sam što u gradu Istočno Sarajevo i u opštini Pale imamo sve veći broj mališana i djece koja se upisuju u prve razrede, što pokazuje stabilizaciju broja stanovnika u našem gradu", istakao je Vuković.\nVuković je dodao da je porast nataliteta u Istočnom Sarajevu važan u ovom vremenu kada se generalno smanjuje broj stanovnika na području čitave Republike Srpske.\nKonferencija beba je osmišljena upravo u Palama, a prva je održana ispred kafića ''XL'' 2000. godine, a ideja je kasnije zaživjela širom Republike Srpske.\nPosljednja izmjena Četvrtak, 28 Juni 2018 23:16\nViše iz kategorije: « Djeca iz Istočne Ilidže na ljetovanju u Bečićima SIPA Paljaninu oduzela pet pušaka »


Prvi avion nove crnogorske aviokompanije Er Montenegro sleteo je na beogradski aerodrom “Nikola Tesla”, čime je označen početak njenih komercijalnih letova.\nAvionom iz Podgorice je doputovao crnogorski ministar ekonomskog razvoja Jakov Milatović.\n“Imam veliko zadovoljstvo da prisustvujem prvom komercijalnom letu nove nacionalne avio kompanije Er Mongenegro. Ovim je Vlada ispunila obećanje dato pre pet meseci da će Er Montenegro poleteti pre glavne turističke sezone”, napisao je Milatović na svom Tviter profilu.\n“Veliko mi je zadovoljstvo što je prvi let nove nacionalne aviokompanije upravo na liniji između Podgorice i Beograda, čime se dodatno osnažuje avio dostupnost Crne Gore za jedno od najvažnijih turističkih tržišta, a to je tržište Srbije”, naglasio je ministr.\nVlada Crne Gore je posle stečaja Montenegro erlajnsa osnovala aviokompaniju ToMontenegro koja leti pod brendom Er Montenegro.\naviokompanija/avion/crna gora/er montenegro/let/Srbija


Širom Engleske provejava nada i uzbuđenje. Oni koji veruju da se istorija ponavlja uvideli su brojne tragove među zvezdama koja ukazuju da je došao trenutak da Engleska osvoji Mundijal. Svo sujeverje moglo bi da bude raspršeno u narednim danima, ili da bude potvrđeno.\nNekoliko oštrookih fudbalskih navijača primetili su nekoliko jezivih sličnosti između 1966. i ove godine godine, zbog čega su uvereni da im se sprema zlatno leto.\nTe 1966. godine Real Madrid je pobedio jugoslovenski Partizan u finalu Evropskog kupa sa 2:1, i podigao čuveni trofej. Sličan scenario odigrao se i ove godine, kada je kraljevski klub porazio Liverpul u finalu sa 3:1.\nMančester siti osvojio ligu\nOstalo je upamćeno kao zlatna era za Mančester siti, kada su građani osvojili drugu diviziju engleske lige, piše "Miror". Tokom sezone 2017/2018 godine, Pep Gvardiola je ostvario rekordan uspeh sa timom, i osvojio Premijer ligu sa rekordnim brojem poena, golova i pobeda.\nBarnli se kvalifikovao za Evropu\nFK Barnli kvalifikovao se 1966. godine za Evropu i stigao do četvrtine finala Kup sajamskih gradova, takmičenja koje je kasnije postalo UEFA kup i Liga Evrope. Tokom ove godine Barnli je prvi put posle 51 godine ponovo na evropskoj sceni, nakon što je završio na 7. mestu u Premijer ligi.\nČelsi zauzeo 5. mesto\nPod vođstvom Tomija Dočertija i predvođeni Džordžom Grahamom i Bobijem Tamblingom, Čelsi je sezonu Prve divizije završio na petoj poziciji 1966. godine.\nOve godine su, kao branioci titule osvajača Premijer lige takođe završili na poziciji broj pet, sa pet bodova iza Liverpula, i 30 manje od novog šampiona, Mančester junajteda.\nEngleska prvak 1966. godine\nEkipa Garete Sautgejta imala je solidan start u Rusiji, ali ostaje da se vidi mogu li da ponove uspeh Bobija Mura i kompanije iz prošlog veka. I sa pobedom nad Kolumbijom, Englezi su se našli u "top 8" ekipa, gde će se u osmini finala sastati sa Švedskom.\n"STARO GVOŽĐE" ILI SLAVAN OPROŠTAJ Ako odletimo na sledeći Mundijal, oni verovatno NEĆE raširiti krila /FOTO/\nNesumnjivo je da su se našli na lakšoj strani žreba, i posle pobede nad Kolumbijom ukrštaju se sa Švedskom u četvrtfinalu. Potencijalni rivali u rundi posle te mogli bi da budu Rusi ili Hrvati.\nPobeda je ipak neizvesna, ali sudeći prema znamenjima zvezde su im naklonjene, a mnogi su uvereni da ove godine imaju kvalitet koji je potreban za podizanje pehara.


Sportske.net - KK Partizan - Novi predsednik i trener do kraja meseca\nKK Partizan - Novi predsednik i trener do kraja meseca\nKošarkaški klub Partizan NIS dobiće novog predsednika i trenera do kraja tekućeg meseca, poručio je potpredsednik kluba Milan Iskrin.\nEliminacija u polufinala plej-ofa Mozzart Super lige inicirala je velike promene u košarkaškom klubu Partizan NIS koji je u razmaku od samo nekoliko dana ostao bez predsednika, trenera i poslovnog direktora.\nNajpre je ostavku na funkciju poslovnog direktora podneo Žarko Stijović, a potom se sa predsedničke pozicije povukao Nikola Peković. U međuvremenu je Aleksandar Džikić dogovorio sporazumni raskid ugovora sa crno-belima.\nPrvi koraci ka stabilizaciji kluba su učinjeni, za novog poslovnog direktora imenovan je Dejan Kijanović, a potpredsednik Milan Iskrin poručuje da će vrlo brzo biti imenovani novi predsednik i trener.\n"Vrlo brzo, verujem do kraja meseca, Partizan će imati i trenera i predsednika, čiji če izbor verifikovati Skupština kluba koja mora da se održi najkasnije za 30 dana, kao i novi Upravni odbor" kazao je Iskrin za "Blic".\nPotpredsednik crno-belih već neko vreme obavlja sastanke sa uspešnim partizanovcima kako bi bio oformljen jak Upravni odbor kadar da obezbedi finansijska sredstva koja su najveći problem Partizana.\nU danima za nama bilo je dosta priče oko toga ko bi mogao da preuzme funkcije predsednika i trenera u klubu iz Humske, pa su tako i "Grobari" dali svoj sud o tome.\nPrve reakcije ''Grobara'' posle velikih promena u Partizanu - Koga za predsednika, koga za trenera? https://t.co/EXPIq89ew6\n— Sportske.net (@sportske) June 14, 2017\nNovi precednik je Elzet Katanac.\nDovesti Dejana Bodirogu za presjednika,a Miroslava Mutu Nikolica za trenera.dosta vise trenera pocetnika da se uce u Partizanu,bez obzira je li legenda kluba,trener mora imati iskustvo.\nEvo trci Bodiroga,brzo ce 😂😂😂\nBodirogu ili nekog biznismena koji bi mogao da nas izvuče za predsednika, a Čanka ili možda Mutu, ali može i Vukojičić\nSta je radio do sada, zasto tek sada obavlja te razgovore? A on je jos i jedini koji tu nesto radi, da ironija bude veca...


Trenerska budućnost RK Partizan | Rukometni klub Partizan\nTrenerska budućnost RK Partizan\nObjavljeno: 16.06.2014. u 21:14\nPo završetku takmičarske sezone sportski sektor RK Partizan u dogovoru sa upravom doneo je odluku da od ove godinei u novoj takmičarskoj sezoni imenuje trenere iz svoje škole rukometa na određenim mestima kao zalog za budućnost, pruži im se šansa da napreduju u svom trenerskom radu i kako bi se nastavila praksa stvaranja trenera za prvi tim iz svojih redova.\nZa pomoćnog trenera u prvoj ekipi imenovan je dugogodišnji trener u školi rukometa Komnenić Akim, koji je svojim radom u prethodnom periodu sa mlađim selekcijama i profesionalnim odnosom prema klubu zaslužio priliku da dobije mesto u radu sa seniorskim timom, stekne novo iskustvo i time pokaže da klub može računati na njega u budućnosti.\nZa trenera druge ekipe koja će se takmičiti u Prvoj ligi, imenovan je trener Vukojević Andreja, koji je sa generacijom igrača rodjenih 1997. i 1998. prošle godine osvojio LMK RSB i državna prvenstva Srbije a ove godine nastavio niz uspeha u LMK RSB i RSS i uspešno vodio ekipu Partizana 3 u Srpskoj ligi.\nNadamo se da će opravdati poverenje koje im je ukazao RK Partizan i želimo im puno uspeha u budućem radu.


Ova Izjava o zaštiti privatnosti se odnosi na veb sajt hatagaya.sakura-hotel.co.jp koji je u vlasništvu i kojim upravlja objekat Sakura Hotel Hatagaya. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: hatagaya.sakura-hotel.co.jp. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na info@sakura-hotel-hatagaya.com .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na info@sakura-hotel-hatagaya.com . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na info@sakura-hotel-hatagaya.com . Takođe, svoja pitanja i nedoumice možete da uputite lokalnim organima za zaštitu podataka.


NAJSKUPLJA SEKSISTIČKA ŠALA IKADA! Zbog komentara o seksu milijarder u trenu izgubio 600 miliona dolara! - Informer\nInvesticioni analitičar Kenet Fišer ostao je bez miliona u trenu zbog seksističkih komentara.\nOvaj bogataš upravo je dobio višemilionski udarac nakon, kako mediji ocenjuju, "apsolutno zastrašujućeg" govora. Kontroverzni milijarder koji se na konferenciji šalio na temu seksa, genitalija, i pedofila Džefrija Epstajna zbog toga je izgubio višemilionski ugovor.\nSkandal se desio prošle nedelje kada Kenet Fišer govorio na konferenciji u San Francisku. On je, podsetimo, osnovao kompaniju za upravljanje bogatstvom, vrednu 112 milijardi dolara Fisher Investments.\nNakon izlaska na binu, uporedio je proces prikupljanja sredstava sa predlaganjem seksa ženama.\n- Novac, seks, to su dve najposebnije stvari za većinu ljudi - rekao je on u vezi sa privlačenjem novih klijenata.\n- To vam je kao kada sretnete devojku u baru, i kažete joj: "Hej, želim da razgovaramo o tome šta imate u gaćama".\nČlan publike Aleks Čalekain, osnivač Lake Avenue Financial, bio je toliko „zgrožen" komentarima „apsolutno zastrašujućih" da je objavio video o svojoj reakciji na Tviteru.\nU videu je pomenuo da se finansijski guru tokom govora osvrnuo na Epstajna, "kupljenju devojke u baru", "onoga što je u gaćama", i "drugim neprimerenim komentarima".\nI'm truly disgusted. pic.twitter.com/SKb3dYLV5h — Alex Chalekian (@AlexChalekian) October 9, 2019\nKako je to slikovito objasnio "pala mu je vilica", kada je čuo Fišerove komentare.\nFišer je kasnije rekao za Blumberg da su njegove reči izvučene iz konteksta.\n- Uglavnom, publika razume šta govorim - rekao je. Međutim, oženjeni otac troje dece na kraju se izvinio. - Neke reči i fraze koje sam koristio tokom nedavne konferencije da bih utvrdio određene tačke su očigledno pogrešne i ne bih smeo da ih iznosim - rekao je.\n- Shvatam da ovakvom jeziku nema mesta u našoj kompaniji ili industriji. Iskreno se izvinjavam - rekao je Fišer.\nAli bilo je već premalo, prekasno, a država Mičigan u tim trenucima izvlačila je 600 miliona američkih dolara iz Fišerove kompanije kao rezultat toga.\nU pismu glavnog investicionog službenika u Mičiganu, Fišerovi komentari su protumačeni kao "potpuno neprihvatljivi".\nPoznato je inače da je Fišer osnovao svoju kompaniju 1979. godine sa samo 250 dolara, da je odustao od srednje škole "jer je to gubljenje vremena" i objavio je 11 knjiga.\nBiznismen šala seks novac greška


“Stotine miliona eura uloženo u aerodrom koji ne radi...” (foto i video) - IBALKAN\n“Stotine miliona eura uloženo u aerodrom koji ne radi…” (foto i video)\nAerodrom “Morava” u Kraljevu je od otvaranja praktično radio samo tri mjeseca, a potpredsjednik Narodne stranke Miroslav Aleksić naveo je da je riječ o projektu u koji je uloženo stotine miliona evra, a da koji ničemu ne služi.\nKRALJEVO: Regija, Putovanje, vijesti, nedelja, 10.01.2021…08.56… “Stotine miliona eura uloženo u aerodrom koji ne radi…” (foto i video)\nMiroslav Aleksikć nedavno je otišao na lice mjesta i podsjetio da je taj isti aerodrom 28. juna 2019, na Vidovdan, spektakularno otvorio predsjednik Srbije Aleksandar Vučić u društvu Milorada Dodika, člana Predsedništva BiH, i premijerke Ane Brnabić.\n“Vučić je rekao da ta nova budućnost Srbije. Šest mjeseci poslije otvaranja je poletio prvi avion. Onda, 30. juna 2020, ministraka Zorana Mihajlović je kao ponovo otvorila ovaj aerodrom i ponovo najavila letove, a u međuvremenu ih nije bilo. I evo mene sada, šest mjeseci posle toga, ponovo da vidimo da li ima letova i zašto su građani Srbije dali stotine miliona eura”, naveo je isto i to Aleksić.\nOn je na tom aerodromu zatekao zaposlene radnike i obezbeđenje, a rečeno mu je da sve informacije može da vidi na sajtu Aerodroma Srbije.\n“Videli ste da ovde osim zaposlenih radnika na Aerodromu, a njih oko 40-tak, policajaca i obezbjeđenja nema nikog. Uloženih stotine miliona eura građana ove zemlje, para koje su bile potrebne i ljekarima i djeci koje liječimo u inostranstvu, i poljoprivrednicima i drugim ljudima u ovoj zemlji. Na žalost, te pare sada ničemu ne služe . Kada bi ovaj isti aerodrom funkcionisao, možda bi to imalo smisla. Ovakvo tu nema pa nikakvog smisla, osim jedne velike predstave koju je realizovao lično predsjednik države. Građani Srbije, ovo vam je slika i prilika kako Aleksandar Vučić upravlja ovom našom zemljom. Pravi projekti koji ničem ne služe i pritom troši stotine miliona evra građana ove zemlje”, naveo je Aleksić.\nKako je portal Nova.rs pisao u decembru, Aerodrom “Morava” kod Kraljeva praktično je radio samo tri mjeseca, od kraja 2019. do marta 2020. godine. Zatvoren je od tada, ali se zato plate radnicima isplaćuju kao da nikada nije bio ni zatvoren.\nČitaj još: Vrijeme, danas pretežno oblačno uz obilne padavine...\nPrvi let iz Kraljeva za Beč obavljen je 17. decembra prošle godine, i to pet mjeseci nakon otvaranja aerodroma “Morava”. U naredna tri mjeseca, avionska linija je saobraćala dva puta nedeljno, ali je 12. marta ove godine zbog pandemije koronavirusa, obustavljena. Potom, nisu počeli ni planirani letovi iz Kraljeva do Soluna.\nLetove Er Srbije iz Kraljeva subvencioniše Vlada Srbije, nakon što je bila jedini ponuđač za letove sa obavezom javnih usluga. Plan je bio da država te dvije linije, do Beča i Soluna, do kraja 2021 god. subvencioniše sa oko 5,6 miliona eura…\nČitaj još: UPRKOS NESUGLASICAMA: Mandataru podrška i Vlada bez političara je opasan presedan... (foto)


RTCG - Radio Televizija Crne Gore - Nacionalni javni servis :: Hronika :: Tužilac traži još mjesec dana pritvora za Vukotića\n07. 04. 2020. 07:00 >> 07:15 0\nViše državno tužilaštvo proslijedilo je juče sudu predlog za produženje pritvora na još mjesec dana Jovanu Vukotiću, koji je u policijskim evidencijama označen kao vođa škaljarskog klana, potvrdila je za Dan portparol podgoričkog Višeg suda Aida Muzurović.\nOn je početkom februara ove godine izručen crnogorskim vlastima, koje su ga potraživale radi vođenja krivičnog postupka zbog teškog ubistva u pokušaju i nelegalnog držanja oružja.\nVukotić je ekstradiran iz Srbije 8. februara, uz maksimalne mjere bezbjednosti, a istog dana je saslušan kod višeg tužioca i sudije za istragu, nakon čega mu je određen pritvor do 30 dana.\nPrema nezvaničnim saznanjima, prilikom prvog saslušanja kod tužioca, on je ponudio tužiocu dokaze da nije bio prisutan na mjestu izvršenja krivičnog djela koje mu je stavljeno na teret.\nNjegovi advokati su ranije saopštili da su ubijeđeni da će se on brzo naći na slobodi jer su postupci protiv njega fingirani.\nViše državno tužilaštvo sumnjiči Vukotića da je sa Igorom Dedovićem, koji je ubijen 19. januara ove godine, i Milićem Minjom Šakovićem u Kotoru pokušao da ubije Miloša Radonjića i Vojina Stupara.\nVukotić je osumnjičen i da je 2016. godine u Kotoru pokušao da ubije Tamaru Zvicer, suprugu Radoja Zvicera, koji slovi za jednog od vođa suparničkog kavačkog klana.\nKako je Danu ranije nezvanično potvrđeno, postoji više snimaka na kojima se vidi da je Vukotiću vrijeme kada je pucano na Tamaru Zvicer bio u jednom tržnom centru u Sloveniji, a ne u Kotoru. Takođe, prema nezvaničnim saznanjima, Vukotić je istražnim organima dostavio i putnu dokumentaciju koja, navodno, potvrđuje njegove tvrdnje.\nNjegova odbrana ranije je saopštila da je on u trenutku kada je neko pokušao da ubije Tamaru Zvicer u Kotoru bio hiljadu kilometara daleko od mjesta događaja i čim je javno prozvan odmah je tužilaštvu dostavio materijalne dokaze u vidu video-zapisa i drugih pisanih dokaza koji potvrđuju njegov alibi.Više državno tuži laštvo proslijedilo je juče sudu predlog za produženje pritvora na još mjesec dana Jovanu Vukotiću, koji je u policijskim evidencijama označen kao vođa škaljarskog klana, potvrdila je za Dan portparol podgoričkog Višeg suda Aida Muzurović.\nViši sud Podgorica Jovan Vukotić\nSvi razlozi odbrane zbog kojih je Vukotić na slobodi\nJovan Vukotić opet na slobodi


Žofre: Za Evropsku uniju pristupanje Srbije nema alternativu - Kosovo Online\nŽofre: Za Evropsku uniju pristupanje Srbije nema alternativu\n26. Oktobar 2021. • 19:23\nŠef Delegacije EU u Srbiji Emanuel Žofre je ocenio da je u dijalogu Beograda i Prištine važno da se reše sva otvorena pitanja, i da se postigne dogovor o normalizaciji odnosa, prenosi Tanjug.\n“Vidimo obnovljene napore EU i SAD, što je znak transatlanstkog jedinstva. Dijalog koji EU organizuje je jedina platforma koja može efektivno da se bavi tim pitanjem. To što smo uspeli da postignemo sporazum oko nedavnih događaja pokazuje da je to moguće. Nadamo se da će dijalog otvoriti blagorodnije diskusije u budućnosti”, dodao je Žofre.\nPo njegovom mišljenju, za Evropsku uniju pristupanje Srbije i Zapadnog Balkana nema alternativu, dodajući da se Evropa i svet suočava sa brojnim izazovima, poput pandemije i klimatskih promena, a da na sve te krize odgovor mora da bude zajednički, uz uključivanje Zapadnog Balkana.\nŽofre je istakao da je Evropska unija najuspešniji projekat, koji je doneo mir, slobodu, prosperitet svim građanima, promovišući ljudska prava u Evropi i van nje.\n"Treba da budemo ponosni na uspehe. Ali, moramo da znamo da ako konfrontaciju zamenimo saradnjom, možemo da postignemo više. "Različitost je vrednost, ne prepreka”, rekao je Žofre na otvaranju “Beogradskog bezbednosnog foruma”.\nOn je ukazao da je pandemija kovid 19 najnoviji i najveći test za Evropu i svet, podsećajući da je Evropa za samo nekoliko meseci donela važne odluke, pre svega o zajedničkom zaduživanju, tako da se evropska ekonomija oporavlja brže nego što se očekivalo.\nŽofre je dodao da je prvi put, odgovor na kovid, stvorio instrument za zajedničku nabavku vakcina, navodeći da je u Evropi 75 odsto odraslih vakcinisano.\n"Naučili smo da smo u istom čamcu i da moramo da se spasimo zajedno”, rekao je Žofre, navodeći da je pandemija globalni problem, te da i odgovor na krizu mora da bude zajednički, globalan.\nUkazao je da je EU izvezla milijardu vakcina, a 87 miliona doza isporučila preko Kovaksa siromašnima.\n"Uvek smo delili vakcine fer sa ostalim svetom. Izvezli smo onoliko, koliko smo isporučili sopstvenim građanima”, rekao je šef delegacije EU u Srbiji.\nŽofre je ukazao da su klimatske promene, pored kovid 19, velika pretnja.\n"Imamo ''vakcinu'' za to, koja treba odmah da se primeni. Predstojeći Samit u Glazgovu šansa je da se dogovori rešenje”, rekao je Žofre uz podsećanje da je dogovorena Evropska zelena agenda, da su članice privržene postizanju ciljeva do 2030.godine, a da se sada radi na usvajanju zakonskih mera kako bi se ti ciljevi dostigli.\n"Dodao je, ipak, da EU ne može to sama, već mora učiniti to uz podršku.\n“Ne donosimo novi preldog u Glazgov, već želimo da mobilišemo druge da deluju”, rekao je Žofre.\nU tom smislu, dodao je da je Evropskoj uniji potreban Zapadni Balkan, jer ekološka tranzicija može da ima pun efekat ako na Zapadnom Balkanu preduzmu hitne akcije.\n"Srbija je već odlučila da investira u svoju budućnost. Znamo da delimo mnogo toga, a tako i istu sudbinu”, rekao je Žofre.\nŠef delegacije EU poručio je da za Uniju pristupanje Srbije i Zapadnog Balkana nema alternativu.\nŽofre je podsetio da su države članice nedavno na Samitu u Sloveniji pružile podršku pristupanju regiona, a prošle sedmice je izdat Izveštaj EK o napretku u kojem je istaknuta privrženost Srbije reformskoj agendi.\nJoš je, dodaje, mnogo posla, u oblasti pravosuđa, slobode medija, kada je reč o podršci civilnom društvu, borbi protiv organizovanog kriminala i ratnih zločina.\nTakođe, naveo je da svakako postoje i inicijative koje napreduju, kroz ustavne reforme, izborne reforme.\nŽiofre je naveo da je EK ukazala u izveštaju da želi da Srbija otvori dva klastera, 3 i 4, ali da o tome odlučuju države članice.\n"Važno je da radimo zajendo na jačanju puta ka EU, da ZB bude uključen u razmišljanje o budućnosti Unije”, dodao je on.\nEmanuel Žofre EU Briselski dijalog dijalog Beograd Priština EU-Zapadni Balkan\nŽofre: Primena sporazuma krucijalna za napredak Beograda i Prištine\nŠef delegacije Evropske unije u Srbiji Emanuel Žofre izjavio je večeras da će Evropska komisija nastaviti da prati stanje vladavine prava i dinamiku dijaloga sa Kosovom i naglasio da će to utvrditi dalji tempo u procesu pristupanja Evropskoj uniji, prenosi Tanjug.\nŽofre: Sa samita u Sloveniji poslata važna poruka regionu\nŽofre: Budućnost Zapadnog Balkana je u EU, politika proširenja nema alternativu\nVulin sa Šojguom: Saradnja Srbije i Rusije na najvišem nivou do sada\nMustafa: Rugova bio u pravu, bez SAD nema Kosova\nAbdidžiku: Ako Srbija prizna Kosova, onda nema problema da budemo u "Otvorenom Balkanu"


Vakcina protiv COVID-19 (ilustrativna fotografija)\nRečenice poput "Kineska vlada je proizvela korona virus u laboratoriji” ili “postoji veza između 5G tehnologije i korona virusa", samo su neke od dezinformacija i teorija zavere koje se plasiraju na društvenim mrežama i objavljuju u medijima, a na koje nisu imuni ni građani država Zapadnog Balkana.\n"Nešto više od tri četvrtine odnosno 77,1% ispitanika u državama Zapadnog Balkana veruje donekle ili mnogo u neku od teorija zavere u vezi sa COVID-19 za koje smo ih pitali, što je mnogo veći postotak od onoga što vidimo u drugim delovima Evrope", naveo je tokom predstavljanja rezultata istraživanja Florijan Biber (Florian Bieber), direktor Centra za studije Jugoistočne Evrope na Univerzitet u Gracu, ujedno i koordinator Savetodavne grupe za politiku Balkana u Evropi.\n"Na te brojke značajno ne utiču ni obrazovanje, ni starost, niti pol", ukazala je Tena Prelec, naučna saradnica Odeljenja za politiku i međunarodne odnose na Univerzitetu Oksford.\n"Takođe, nešto do čega smo došli u istraživanju jeste da geopolitika i geopolitički narativ mogu igrati ulogu u tome u određenoj meri", navela je Prelec.\n'Geopolitička matrica u širenju teorija zavere'\nMeđu teorijama zavere prisutne su i one poput neutemeljenih tvrdnji da je virus "pobegao" iz laboratorije u kineskom gradu Vuhanu, gde su krajem 2019. registrovani prvi slučajevi zaraze, zatim da je "vojska Sjedinjenih Američkih Država (SAD) razvila korona virus kao biološko oružje", kao i da osnivač Majkrosofta (Microsoft) i filantrom Bil Gejts (Bill Gates) koristi korona virus da bi "progurao" vakcinu s mikročipom kojim se mogu pratiti ljudi.\nKod ispitanika iz Srbije zabeležen je najniži stepen verovanja u to da je Kina direktno "dizajnirala" virus (35%), kao i da je on pobegao iz laboratorije u Vuhanu (39%).\n"To možemo dovesti u vezi sa načinom na koji se vladajuća koalicija i naročito predsednik Srbije Aleksandar Vučić odnosio prema Kini u proteklih nekoliko meseci u korist Kine, nazivajući kineske zvaničnike braćom i spasiocima Srbije", istakla je Prelec.\nSa druge strane, podaci ukazuju da su etnički Hrvati u Bosni i Hercegovini jasno naklonjeniji Sjedinjenim Američkim Državama nego Kini – što se u analizi tumači kao mogući "produžetak njihove reakcije na intervencionizam SAD tokom rata".\nIstraživanje je ukazalo i na to da postoji "direktna veza između podrške teorijama zavere i skepticizma spram vakcinacije".\n"Ukoliko pitate ljude u većem delu Evrope da li bi se vakcinisali, većina jeste za vakcinaciju. Na Zapadnom Balkanu situacija je potpuno drugačija – većina ispitanika je protiv vakcinacije – 53,4% ispitanika radije ne bi primilo vakcinu, a samo 39,2% ispitanika izjasnilo se da bi se vakcinisalo", naveo je Biber.\nIstiče se takođe da teorije zavere "promovišu populistički pogled na svet koji podriva demokratski razvoj regiona".\nDejan Jović, profesor međunarodnih odnosa na Fakultetu političkih nauka Univerziteta u Zagrebu naveo je da se u kontekstu plodnog tla za širenje teorija zavere Zapadni Balkan mora posmatrati i "kao čekaonica za članstvo u Evropskoj uniji".\n"Ali, voz kao da neće doći. Čekaju na članstvo već trideset godina i mnogi osećaju da ono što čekaju nikad neće doći", istakao je Jović ukazavši da među građanima država Zapadnog Balkana postoji osećanje da u tom procesu nacije, države i građani nisu subjekti, već objekti.\n"Kada ste objekat, onda tragate za subjektom koji vam to radi. Mislim da je savršeno logično da mnogi ljudi u stvari traže razlog negde drugde i u teorijama zavere", istakao je Jović.\nTeorije zavere, zaključak je izveštaja, tako prete ne samo da ugroze efikasnu borbu protiv pandemije, već "predstavljaju i pretnju za demokratiju u regionu".


Vučić priča na kineskom /video/ - 23.12.2019, Sputnik Srbija\nVučić priča na kineskom /video/\nPredsednik Srbije Aleksandar Vučić objavio na svom zvaničnom profilu na Instagramu snimak na kome govori kineski. 23.12.2019, Sputnik Srbija\n12:13 23.12.2019 (Osveženo: 12:21 23.12.2019)\nPredsednik Srbije Aleksandar Vučić objavio na svom zvaničnom profilu na Instagramu snimak na kome govori kineski.\nPredsednik Srbije Aleksandar Vučić danas je u video-poruci, obraćajući se na kineskom jeziku, potvrdio da će posetiti Kinu u aprilu naredne godine.\n„Ovim putem želim da potvrdim svoju posetu Kini u aprilu, kao i zadovoljstvo i radost što će predsednik Si posetiti Srbiju krajem sledeće godine“, naveo je Vučić u snimku objavljenom na zvaničnom profilu na Instagramu.\nObjava koju deli Aleksandar Vučić (@buducnostsrbijeav) dana 23. Dec 2019. u 1:40 PST\nVučić je zahvalio predsedniku Siju na njegovom vođstvu, kao i kineskom narodu na prijateljstvu i na sve češćim posetama Srbiji.\n„Kina je jedan od naših najvećih partnera i učinićemo sve da se osećate kao kod kuće“, rekao je Vučić.\nVučić je poziv da poseti Kinu dobio nedavno od kineskog predsednika, a poziv mu je prenela ambasadorka te zemlje u Srbiji Čen Bo.\nTom prilikom, Vučić je najavio da prihvata poziv kineskog kolege da u aprilu poseti Kinu i da će naučiti nekoliko rečenica na kineskom, kako bi se na tom jeziku obratio predsedniku Siju i kineskom narodu.


Šta nam otkrivaju zubi neandertalca stari 300.000 godina? - Stomatologija.me\nNaslovnaZanimljivostiŠta nam otkrivaju zubi neandertalca stari 300.000 godina?\nŠta nam otkrivaju zubi neandertalca stari 300.000 godina?\nSićevačka klisura (Foto: visitnis.org)\nProfesor Dušan Mihailović sa Filozofskog fakulteta, otrkio je da su četiri zuba pronađena na lokalitetu u pećini Velika Balanica (Sićevačka klisura) datovana u period srednjeg paleolita.\n“Zubi su datovani na prije oko 300 hiljada godina, što ih čini najstarijim fosilima neandertalca (Homo neanderthalensis) u istočnoj Evropi i drugim najstarijim ljudskim fosilima u Srbiji, tek nešto mlađim od pola miliona godina stare donje vilice čovjeka iz Male Balanice otkrivene 2007. godine”, navodi se u saopštenju fakulteta.\nPrema njihovim rečima, ostaci neandertalaca u Srbiji su do sada bili identifikovani samo u obližnjoj pećini Pešturina, u kojoj su 2015. godine otkriveni jedan zub i fragmentovana kost podlaktice neandertalca.\n“Najdrevniji ostaci neandertalaca, starosti između 300.000 i 500.000 godina, identifikovani su na području zapadne Evrope, a vremenom se njihov areal proširio sve do zapadne Azije. Njihovo prisustvo u Velikoj Balanici prije oko 300 hiljada godina predstavlja najraniji dokaz njihovog širenja prema istoku”, istakli su sa fakulteta.\nZubi iz Velike Balanice su pronađeni u asocijaciji sa tragovima ognjišta i kamenim alatkama za obradu kože poznatim kao postruške tipa Kina (Quina). Najstarije alatke tog tipa potiču sa istoka, sa nalazišta koja pripadaju ašelsko-jabrudijenskom kompleksu (iz perioda prije 200.000 do 400.000 hiljada godina), dok se u Zapadnoj Evropi javljaju mnogo kasnije.\n“To pokazuje da je na teritoriji Balkana pre 300.000 godina najvjerovatnije došlo do kontakta evropskih i bliskoistočnih populacija. Još uvijek se ne može reći sa sigurnošću da li je do širenja kulturnih inovacija došlo migracijama ljudi ili razmenama ideja izmedju zajednica, niti možemo identifikovati izvorne nosioce ove tehnologije, nije jasno da li su u pitanju neandertalci ili druge vrste ljudi”, piše u saopštenju.\nIzvjesno je, kako su naveli, da su te inovacije dovele do konačnog uobličavanja kulturnih obrazaca karakterističnih za srednji paleolit – period koji predstavlja jednu od prekretnica u ranoj praistoriji čovječanstva. Arheološka istraživanja pećina u blizini Niša (Pešturina, Mala i Velika Balanica) vrše se u saradnji Filozofskog fakulteta u Beogradu i Univerziteta u Vinipegu, a finansira ih Ministarstvo kulture i informisanja Srbije.\nAnaliza zuba objavljena je u časopisu “Journal of Human Evolution”, od strane međunarodnog tima stručnjaka iz Srbije i Kanade, koju vode profesori Dušan Mihailović sa Filozofskog fakulteta Univerziteta u Beogradu i profesorka Mirjana Roksandić sa Univerziteta u Vinipegu.\nPrethodni članakGeistlich Webinar World Tour 2022\nSledeći članakPredstavljamo: Ultraclean-3\nStomatološka ordinacija na Menhetnu prihvata kriptovalute\nStomatologija.me - April 7, 2022\nAnalize pokazale da sitni djelovi stomatoloških bušilica ostaju unutar zuba\nMarko Dragićević - March 14, 2022\nMarko Dragićević - March 7, 2022


Art magazin - Nagrade "Lazar Trifunović" i Društva istoričara umetnosti Srbije za 2015. godinu\nBEOGRAD. Nagradu "Lazar Trifunović" za 2015. godinu dobila je Danijela Purešević, istoričarka umetnosti, likovna kritičarka i urednica Redakcije za kulturu RTS-a za autorsku emisiju Art zona "Lev Manovič: Jezik novih medija" i kritike izrečene u Kulturnom dnevniku: Muzeji - Finalno odbrojavanje i Muzej savremene umetnosti - prolazno vreme, povodom aktuelne situacije sa beogradskim Narodnim i Muzejem savremene umetnosti.\nŽiri za Nagradu je radio u sastavu: Nela Tonković, direktorka Savremene galerije u Subotici (predsednica), Radonja Leposavić, urednik Radio Beograda 2 i Ljiljana Ćinkul, urednica Galerije Grafički kolektiv u Beogradu (članovi).\nPriznanje DIUS (Društva istoričara umetnosti Srbije) za najbolju izložbu i analitičko kritičku recenziju u katalogu za 2015. dobila je Ana Panić, viša kustoskinja Muzeja istorije Jugoslavije za autorski projekat Nikad im bolje nije bilo? Modernizacija svakodnevnog života u socijalističkoj Jugoslaviji, kao i za selekciju i tekst u katalogu izložbe Zabeleženo sećanje u produkciji Gete instituta u Beogradu.\nŽiri za Priznanje DIUS je radio u sastavu: Gordana Stanišić, savetnica Narodnog muzeja u Beogradu, Snežana Stamenković, urednica Radio Beograda 2 i Sanja Mladenov Kojić, direktorka Muzeja savremene umetnosti Vojvodine u Novom Sadu.


Srbija: Lavrov i Dačić razgovarali o jačanju odnosa\nPrvi potpredsednik vlade i ministar spoljnih poslova Srbije Ivica Dačić izjavio je danas da je Srbija čvrsto posvećena daljem razvoju političkih odnosa sa Ruskom Federacijom na osnovu strateškog partnerstva.\nNa zajedničkoj konferenciji za novinare s ruskim ministrom spoljnih poslova Sergejom Lavrovim nakon sastanka u Beogradu, Dačić je napomenuo da su obe zemlje spremne produbiti suradnju u svim oblastima.\nNaglasio je da je Srbija zahvalna Ruskoj Federaciji na doslednoj podršci njenom teritorijalnom integritetu i suverenitetu i na naporima zemlje da se pitanje Kosova i Metohije reši mirnim putem, dijalogom, bez ucenjivanja ili izbora strana, pogotovo kada je reč o zapadnim partnerima.\nPrvi potpredsednik Vlade Srbije rekao je da je Lavrov danas razgovarao i sa predsednikom Srbije Aleksandrom Vučićem, kome je izneo neke ruske procene kakvo se ponašanje može očekivati, kao i predloge za dalji dijalog o pitanju Kosmeta.\nDačić je rekao da bi Evropska unija, kao garant Briselskog sporazuma, trebalo više da se uključi u njegovo sprovođenje, dodajući da kontinuirano jednostrano delovanje i neprovođenje sporazuma narušavaju kredibilitet Unije.\nTakođe je rekao da je to bila taktika sa svim pitanjima, poput tarifa Prištine na srpsku robu, a da ne spominjemo Savez srpskih opština.\n„Sada su zadovoljni što su tarife ukinute a ono što je bilo važno je Savez opština Srbije“, rekao je prvi potpredsednik vlade.\nUpitan o nezadovoljstvu nekih zapadnih zemalja ruskom pomoći tokom pandemije koronavirusa, Dačić je rekao da to nije njihov posao i da će država postupati u interesu Srbije.\nPodsetio je da je sama EU na početku pandemije iznela problematično stajalište o pitanju solidarnosti unutar Unije, posebno uodnosu na zemalje koje nisu članice EU.\n„Stoga je EU zabranila izvoz medicinske opreme, pa smo iz Kine i Rusije primili humanitarnu pomoć na čemu smo zahvalni. Ne postoje posebne političke poruke; znamo ko su nam prijatelji”, naglasio je Dačić.\nPrvi potpredsednik Vlade naglasio je da Srbija ima dobre političke odnose sa Ruskom Federacijom i Kinom, ali da su ekonomski odnosi na nižem nivou i imperativ je da se oni poboljšaju.\nLavrov je naglasio da je Ruska Federacija potvrdila spremnost da nastavi podržavati Srbiju po pitanju Kosmeta, ponovivši da je ključnu ulogu u rešavanju tog pitanja igrala Rezolucija 1244 Saveta bezbednosti UN-a, koja je još uvek na snazi.\nKazao je da je današnji sastanak još jednom potvrdio slaganje dveju zemalja po većini pitanja, dodajući da i Moskva i Beograd podržavaju jačanje demokratskih principa u međunarodnom životu i da je postignut dogovor za održavanje bliske koordinacije na međunarodnim forumima.\nNapomenuo je da Ruska Federacija podržava napredak srpskog vodstva u izgradnji konstruktivnih i dobrosusedskih odnosa sa svim balkanskim zemljama, te pozdravlja napore Beograda da održi mir i stabilnost u ovom važnom delu evropskog kontinenta.\nNa kraju zajedničke konferencije za medije Dačić je Lavrovu poklonio gitaru, dok je ministar spoljnih poslova Ruske Federacije poklonio mikrofon prvom potpredsjedniku Vlade. / ibna


Borko Stefanović: Naredna godina je sudbinska\nPolitika Autor:Jelena Jelovac29. sep. 202122:01\nBorko Stefanović Foto:BETAPHOTO/MILOS MISKOV\nZamenik predsednika Stranke slobode i pravde Borko Stefanović izjavio je večeras u Pančevu da ne govore o kolonama i razlikama među partijama u opoziciji, već da predstavljaju oslobodilački pokret Srbije i narod koji kaže "dajte našu slobodu i našu Srbiju nazad".\nOn je poručio da je godina koja dolazi sudbinska, da će Srbija pobediti i sloboda doći.\n„Toliko ih narod voli da moraju da im donose tabele i da pritiskaju ljude da bi glasali za njih, alal vam vera na povredi“, poručio je Stefanović govoreći o Srpskoj naprednoj stranci i kapilarnim glasovima.\nKako je rekao, ljudi ga često pitaju šta će biti drugačije po promeni vlasti i istakao da će doneti zakon o poreklu imovine koji će ono što funkcioneri ne mogu da objasne kako su kupili biti vraćeno u budžet, a zatim dodao da u to spadaju i umetničke slike, jahte i stanovi, te naveo da predsednik opštine Palilula Aleksandar Jovičić ima privatni avion.\nINTERVJU Dragana Rakić: Ne kasnimo sa odlukom o izborima\nOn je rekao i da će biti ukinuti ugovori o privremenim i povremenim poslovima i da će ljudi u javnom sektoru biti zapošljavani za stalno, osim u retkim situacijama koje zbog prirode posla zahtevaju drugačije.\nPotpredsednica Stranke slobode i pravde Marinika Tepić rekla je da „ova pošast Srbiju nikada nije zadesila“.\n„To što su kafići puni, što imamo neku garderobu, što rafovi nisu prazni, nemojte da vas zavara“, poručila je Tepić.\nOna je rekla da kada se jedna osoba pobuni, svi je ućutkaju, ali da kada se pobuni 10 ljudi ne mogu im ništa i pozvala ljude da se ujedine i podrže one koji su napadnuti.\nKako je dodala, spinuje se da opozicija želi loše predsedniku Srbije Aleksandru Vučiću.\n„Ja mu želim najbolje zdravlje na svetu i da robija tri života za ono koliko je ojadio ovu zemlju“, rekla je Tepić.\nOna je pozvala ljude da zamisle da Vučića neko potpiše kao bivšeg predsednika i rekla da on to ne bi izdržao i da će se oni koji su na vlasti „do poslednje kapi ljubavi prema tuđem novcu“ boriti da tu ostanu, jer je to jedina garancija da ostanu na slobodi.\nborko stefanovićmarinika tepićPančevoSSP


Skupština usvojila odluku o konverziji potraživanja prema „Jumku“\nIzvor: JUGpress.com, 26.Feb.2021, 15:10\nNa sednici gradskog parlamenta koja je, po hitnom postupku, održana u petak, u Vranju odbornici su jednoglasno usvojili Odluku o konverziji potraživanja poverioca u trajni ulog Holding kompanije Pamučni kombinat „Jumko“.\nPredlog odluke je obrazložio član gradskog veća za budžet i finansije Bojan Kostić.\nZamenica gradonačelnika Zorica Jović istakla je da ovom odlukom lokalna samouprava grada Vranja ne otpisuje dug prema kompaniji >> Pročitaj celu vest na sajtu JUGpress.com << „Jumko“ već pruža pomoć i podršku.\n„Ovom odlukom spašavamo oko 2.000 zaposlenih u „Jumku“ i daje im se prilika da nastave da i dalje rade“, rekla je Jović.\nOna je dodala da je ovo najbitniji i najvažniji trenutak za porodice koje preživljavaju, hrane se i školuju svoju decu zahvaljujući plati iz „Jumka“.\nUkupna potraživanja koja se konvertuju u trajni ulog u kapitalu ove kompanije su 1.053.120.793 dinara, ili oko 8,9 miliona evra.\nJužneVesti.com: PSG Vranje: Preporuka Vlade da se “Jumku” oprosti dug koštala građane milijardu dinara\nOkRadio.rs: Skupština grada AMINOVALA: Potraživanje prema Jumku pretvorena u trajni ulog


Željkov Fener opet razočarao, Kalina tragičar! - Sportske.net\nŽeljkov Fener opet razočarao, Kalina tragičar!\nTri dana posle ubedljivog poraza u Evroligi od Strazbura, ekipa Fenerbahčea i u domaćem šampionatu doživela neuspeh.\nEkipa Fenerbahčea ušla je u krizni period već u uvodnom delu sezone. Tim Željka Obradovića je večeras doživeo još jedan poraz, prvi u šampionatu Turske, i to pred svojim navijačima od Konjaspora rezultatom 74-73.\nDomaći tim je dobro ušao u utakmicu, imao je solidno vođstvo tokom prve četvrtine koja je završena rezultatom 18-11, ali kako je utakmica odmicala, Fener nije uspevao da prednost učini značajnijom i na vreme prelomi meč u svoju korist.\nU nastavku su gosti uhvatili priključak, razigrali su se, pre svih Taker i Bremer, i u poslednjoj deonici preokrenuli rezultat. Stekli su i sedam poena viška sredinom četvrte četvrtine, što je Obradovićev tim uspeo da stigne, ali u samoj završnici, u poslednjim sekundama meča, Nikola Kalinić je nažalost postao tragičar ovog susreta.\nPri rezultatu 73-72 u korist Fenerbahčea, gosti su imali poslednji napad, a na sekund pre kraja meča, Kalinić pravi prekršaj pri šutu protivnika za tri poena.\nTo je bilo dovoljno rivalu da sa linije slobodnih bacanja reši meč.\nUsledio je tajm-aut Željka Obradovića, ali posle toga još jedna Kalinićeva greška, pogrešio je prilikom izvođenja lopte u pokušaju da uposli Veselog i tada je sve bilo rešeno.\nBez Bogdana Bogdanovića, najefikasniji u ekipi Fenera bio je Udo sa 17 poena, Veseli je upisao 13, a Nikola Kalinić je meč završio sa tri postignuta poena.


Opozicija se nada pobedi zajedničkog predsedničkog kandidata | OZNA - Informativni portal Republike Srpske\nčetvrtak , 28 oktobra 2021\nHome / Region / Opozicija se nada pobedi zajedničkog predsedničkog kandidata\nOpozicija se nada pobedi zajedničkog predsedničkog kandidata\n5. septembra 2016. Region\nPonovo Srbin na američkoj listi!\n“Plaćamo auto-put preko Kuzmina”\n9. decembra 2017.\nŠta Srbiju više tangira – Kosovo ili Dunav\n18. novembra 2017.\nDok vladajuća stranka još uvek ne otkriva ko će biti njen kandiat za predsednika Srbije, a sadašnji predsednik Tomislav Nikolić ne saopštava hoće li se opet kandidovati, opozicija uveliko kuje planove. Ona demokratska veruje u pobedu samo ukoliko se ujedini oko jednog zajedničkog kandidata.\nSrbija bi u maju sledeće godine mogla da dobije novog predsednika. Iako je Tomislav Nikolić spreman da “nosi krst” i drugi put bude predsednik, kako je prošle godine rekao, ove se čini da će sve zavisiti od toga da li će SNS stati iza njega ili naprednjaci imaju drugog keca u rukavu.\nDok oni ćute, demokratska opozicija glasno pravi planove da se ujedini, ovoga puta oko zajedničkog kandidata za predsednika. Taj neko bi, prema mišljenju lidera DS-a Bojana Pajtića, trebalo da bude nestranačka ličnost.\n“Ako bude jedan stranački kandidat iz bilo koje stranke, onda imamo situaciju koja je komplikovana i gde ne možemo da postignemo konsenzus. Važno je da se postigne konsenzus i mislim da neko ko uopšte nije deo nijedne od političkih stranaka može da postigne najveći rezultat”, uveren je Pajtić.\nPredsednik Nove stranke Zoran Živković ne krije da bi na mestu šefa države voleo da vidi zaštitnika građana. “A to što je režim nervozan, da ne kažem besan na pominjanje ideje da on bude kandidat opozicije za predsednika, mislim da je to razlog više da se radi ka tome da se cela demokratska opozicija objedini oko jednog kandidata i ja mislim da je Saša Janković dobar kandidat”, poručuje Živković.\nPredsednik SDS-a i nekadašnji šef države Boris Tadić kaže da ne treba upšte “licitirati s imenom” kandidata jer upravo to, kako kaže, hoće Aleksandar Vučić, Ivica Dačić i vladajuća struktura.\nTog nekog bi potom mediji bliski vlasti “rastrgli”, veruje Tadić. Zato sam ne upada u zamku kada odgovara na pitanje hoće li i on u trku za predsednika.\n“Naravno vlast bi želela da ja kažem da ja hoću da budem kandidat, a ja neću to da kažem. Hoću da ih uznemiravam tom činjenicom”, kaže Tadić\nKo god da predloži jednog kandidata opozicije, a koji ima integritet i kredibilitet u društvu – imaće i podršku pokreta Dosta je bilo.\n“Premijer već priprema celu grupu svojih ‘lažnih’ kandidata čiji je jedini cilj da razvuku glasove i pokušaju da u prvom krugu spreče da najbolji kandidat uđe u drugi krug. Zbog toga jeste potreban jedan zajednički kandidat opozicije, da bismo osigurali ulazak u drugi krug i otvorili put za pobedu pristojne Srbije na izborima”, poručuju iz pokreta Saše Radulovića.\nI dok se imenima uveliko licitira, jedno je sigurno – Boško Obradović, lder pokreta Dveri veruje da sledeći predsednik treba da bude neko mlađi, jer je Srbija, tvrdi, zrela za smenu političkih generacija.\n“Ja sam predvodnik jedne nove generacije srpskih političara, iza sebe nemam afere, nisam bio na vlasti, i to je rekao bih ključna novost i prednost koju unosim u ovu predsedničku kampanju”, navodi Obradović.\nRadikali kandiduju suprotno. Čoveka koji je u politici od svoje 17. godine, a iza sebe ima staž na vlasti, u opoziciji, ali i onaj haški – Vojislava Šešelja, uverenog da pobeđuje na predsedničkim izborima.\nPredhodni Srpska će tužiti CIK zbog referenduma\nNaredni Borba: Mito cvjeta dok vlast piše zakone\nIvan Vrdoljak se vraća u politiku, Predsjedništvo HNS-a ga je upravo kandidiralo za predsjednika stranke\nIvan Vrdoljak, nakon kraćeg izbivanja, vraća se u politiku. Naime, Predsjedništvo HNS-a je u četvrtak …\nU Skupštini o izvršenju budžeta Srpske\n19. oktobra 2016.\nHrvatski premijer Plenković od sutra u posjeti BiH\n27. oktobra 2016.\nMedvedev: Sankcije EU zastarevaju\nČubrilović: Nećemo priznati rezultate\nSrebrenica: Novo brojanje glasova gdje postoje nepravilnosti\n4. oktobra 2016.


PORTAL » Potrošači biraju najbolje domaće brendove\nPotrošači biraju najbolje domaće brendove\nUdruženje „Moja Srbija“ pokrenulo je danas akciju za dodelu priznanja potrošača za najbolje domaće brendove i proizvode u okviru akcije „Moj izbor 2012″, saopštilo je to udruženje. Internet nominacije će trajati do 25. maja, nakon čega će biti formirane finalne liste i pokrenuta procedura za izbor najomiljenijih domaćih proizvoda i brendova, a sredinom decembra najboljima će biti uručena prestižna priznanja.\nCilj kampanje „Srbija ima kvalitet“ je podsticanje razvoja proizvodnje i unapređenja kvaliteta robe i usluga u Srbiji, stvaranje poverenja građana u kvalitet domaće robe, kao i promocija kvalitetnih domaćih proizvoda, brendova i usluga, piše u saopštenju. Priznanje „Moj izbor“ je jedino priznanje u Srbiji koje se dodeljuje isključivo na osnovu glasova potrošača, a osnovni uslov da neki proizvod bude nominovan jeste da je domaćeg porekla, bez obzira na strukturu vlasništva firme koja ga proizvodi. Izuzetno, za ovo priznanje se mogu nominovati i strani proizvodi i brendovi, ukoliko poslovanje njihovih kompanija odlikuju značajne investicije u Srbiji, visoka društvena odgovornost i slično.\nIstraživanje na osnovu koga će priznanja biti dodeljena se vrši na reprezentativnom uzorku od 2.000 kupaca, i to upravo u supermarketima – na mestu gde građani obavljaju kupovinu. Anketiranje potrošača će se obaviti u sklopu kampanje „Srbija ima kvalitet“ i istoimenog karavana, koji će biti organizovan tokom oktobra i novembra 2012. godine u 20 gradova Srbije. Udruženje „Moja Srbija“ pozvalo je sve građane da svojim glasovima pomognu domaćim proizvodima i brendovima da budu nominovani za nagradu „Moj izbor 2012″.\nNominacije se vrše putem sajta MojIzbor.rs.\nCena i kvalitet preduslov za zadovoljne potrošače!\nKina postaje najveći svetski potrošač luksuzne robe\nPoverenje potrošača ključno je za dobru reputaciju!


Veliko interesovanje za Odvraćenicu – vrednost placeva naglo raste (VIDEO) – Info LIGA\nDRUŠTVO / EKONOMIJA / Info LIGA / IVANJICA / VIDEO\nby infoLIGA · 25/04/2020\nNajlepša planina Srbije, Golija, počinje intezivno da se razvija pa je interesovanje za izgradnju objekata u punom jeku. Nepravedno zapostavljena u prethodnom periodu, Odvraćenica, doživela je pravu ekspanziju i sve je zanimljivija lokacija za investitore. Milojica Stojković je sagradio objekat na Odvraćenici pre 24 godine i kaže da je vrednost nekretnina i placeva na ovom potezu počela da raste izgradnjom državnog puta, Golijska reka – Preko brdo – Odvraćenica. Za pojedine ‘’top’’ lokacije vlasnici parcela po aru traže i do 5 000 evra.\nOdvraćenica je glavnim putem podeljena na ivanjičku i novopazarsku teritoriju, ali samo geografski, jer ljudi ovde žive bez ikakvih podela, u miru i slozi, kaže Stojković.\nDo jednog od najlepših lokaliteta Golije gde se ukrštaju četiri opštine, Ivanjica, Raška, Novi Pazar i Sjenica, uskoro će se stizati asfaltiranim putnim pravcima. Preduzeće ‘’Novi Pazar-put’’ u završnoj je fazi deonice od osam kilometara na kojoj su radili.\nIvanjička deonica puta je nešto duža i zahtevnija. Već su urađeni svi pripremni radovi pa se očekuje da uskoro i ovaj deo uđe u završnu fazu izgradnje.\nOdvraćenica obiluje prirodnim lepotama i pogodna je za razvoj zimskog, letnjeg i lovnog turizma. Već sada budi interesovanje ljubitelja planine a završetkom puta sigurno će postati jedna od zanimljivijih destinacija za odmor u Srbiji.\nTags: cenaplacagolijagolijska reka-odvracenica-preko brdoivanjicaodvraćenica\n27/04/2020 u 08:30\nSvi koji su odatle sisli u grad i treba da se vrate i obnove svoja ognjista…\nNext story Instrukcije Kriznog štaba za rad frizerskih i kozmetičkih salona, teretana i privrednih subjekata\nPrevious story Institut za voćarstvo iz Čačka pomaže poljoprivrednim proizvođačima